Kannada-LLM-Labs/Wikipedia-Kn huggingface dataset:
ದುರ್ಗದಹಳ್ಳಿಯ ದೇವರಾಯನ ದುರ್ಗ

ತುಮಕೂರಿನಿಂದ 16 ಕಿ.ಮೀ. ದೂರದಲ್ಲಿದೆ. ತುಮಕೂರಿನಿಂದ 10 ಕಿ.ಮೀ. ದಾಟಿದರೆ , ದೇವರಾಯನದುರ್ಗ ಕಾಡು ಗೋಚರಿಸುತ್ತದೆ.ಈ ಜಾಗ ಒಂದು ದಿನದ ಪ್ರವಾಸಕ್ಕೆ ಯೊಗ್ಯವಾದ ಸ್ಥಳ. ಹತ್ತಿರದಲ್ಲೆ ದುರ್ಗದಹಳ್ಳಿ ಎಂಬ ಹಳ್ಳಿಯಲ್ಲಿ 8 ನೇ ಶತಮಾನದಲ್ಲಿ ಶಂಕರಾಚಾರ್ಯರು ಕಟ್ಟಿರುವ ಸುಂದರವಾದ ದೇವಲಾಯವಿದೆ. ಹಾಗೆ ಸಮಿಪದಲ್ಲಿ "ನಾಯಕನ ಕೆರೆ" ಎಂಬ ಸುಂದರ ಮತ್ತು ಮನೊಹರವಾದ ಕೆರೆ ಇದೆ. ಇಲ್ಲಿನ ಬೆಟ್ಟದ ಮೇಲೆ ಯೋಗ ನರಸಿಂಹ ಮತ್ತು ಭೋಗ ನರಸಿಂಹ ದೇವಾಲಯಗಳಿವೆ,ಹಳೆಯ ಕೋಟೆ,ಸೂರ್ಯಾಸ್ತ ನೊಡಲು ಸುಂದರವಾದ ಜಾಗ ಕೂಡ ಇದೆ.ದೇವರಾಯನದುರ್ಗದ ಸಮೀಪವಿರುವ ನಾಮದ ಚಿಲುಮೆ ಒಂದು ಪ್ರೇಕ್ಷಣೀಯ ಸ್ಥಳವಾಗಿದೆ.ದೇವರಾಯನ ದುರ್ಗದ ಕಾಡಿನಲ್ಲಿ ಚಿರತೆ, ಕಾಡು ಹಂದಿ, ಮುಳ್ಳು ಹಂದಿ, ಜಿಂಕೆ ಮುಂತಾದ ಪ್ರಾಣಿಗಳು ಕಂಡು ಬರುತ್ತವೆ.ಆದರೆ ಇದು ಅಭಯಾರಣ್ಯವಲ್ಲದ್ದರಿಂದ ಕಾಣಲು ಸಿಗುವುದು ಅಪರೂಪ. ಇತ್ತೀಚಿನ ವರದಿ ಪ್ರಕಾರ ದೇವರಾಯನದುರ್ಗದಲ್ಲಿ ಹುಲಿ ಕೂಡ ಪತ್ತೆಯಾಗಿದೆ. ದುರ್ಗದ ಮೇಲೆ ಸರ್ಕಾರದ ಪ್ರವಾಸಿ ಬಂಗಲೆಗಳಿವೆ. ಬೆಟ್ಟದ ತುದಿಯಿಂದ ನಿಂತು ನೋಡಿದರೆ ಸುಮಾರು 15 ಕಿ.ಮೀ. ದೂರದಲ್ಲಿರುವ ಶಿವಗಂಗೆ ಬೆಟ್ಟ ಕಾಣುತ್ತದೆ. ಸುತ್ತಲೂ ಹತ್ತಾರು ಕೆರೆಗಳು ನೀರಿನಿಂದ ತುಂಬಿರುವುದೂ ಸಹ ಗೋಚರಿಸುತ್ತದೆ. ಇಲ್ಲಿನ ನರಸಿಂಹ ದೇವರ ಜಾತ್ರೆಯು ಬಹಳ ಪ್ರಸಿದ್ದ. ಪ್ರತಿ ವರ್ಷವೂ ಇಲ್ಲಿ ನೆಡೆಯುವ ಜಾತ್ರೆಗೆ ಸಾವಿರಾರು ಜನರು ಸೇರುತ್ತಾರೆ. ಹತ್ತಿರದಲ್ಲಿರುವ ದುರ್ಗದ ಹಳ್ಳಿಯಲ್ಲಿರುವ ಶ್ರೀ ವಿದ್ಯಾಶಂಕರ ಸ್ವಾಮಿಯ ದೇವಾಲಯವೂ ಬಹಳ ಸುಂದರವಾಗಿದೆ. ಈ ದೇವಾಲಯವು ನೂರಾರು ವರ್ಷಗಳ ಇತಿಹಾಸವನ್ನು ಹೊಂದಿದೆ

ತುಮಕೂರು ಜಿಲ್ಲೆ
ರಾಷ್ಟ್ರಭಾಷೆ

ರಾಷ್ಟ್ರಭಾಷೆ ಅನ್ನುವುದು ಒಂದು ರಾಷ್ಟ್ರವನ್ನು ಪ್ರತಿನಿಧಿಸುವ ಭಾಷೆಯಾಗಿರುತ್ತದೆ.

ಭಾರತದಲ್ಲಿ ರಾಷ್ಟ್ರಭಾಷೆ

ಬಹುಭಾಷೆಗಳನ್ನು ಹೊಂದಿರುವ ಭಾರತದಂತಹ ಹಲವಾರು ದೇಶಗಳು ಯಾವುದೇ ರಾಷ್ಟ್ರಭಾಷೆಯನ್ನೂ ಹೊಂದಿಲ್ಲ. ಭಾರತದಲ್ಲಿ ಆಡಳಿತದ ಅನುಕೂಲಕ್ಕಾಗಿ ಪ್ರಮುಖ ಭಾಷೆಗಳನ್ನು "ಆಡಳಿತ ಭಾಷೆ" (official language) ಎಂದು ಮಾಡಿಕೊಳ್ಳಲಾಗಿದೆ. ನಮ್ಮ ದೇಶದ ೨೨ ಭಾಷೆಗಳಿಗೆ ಸಮಾನ ಸ್ಥಾನವನ್ನು ಸಂವಿಧಾನವು ನೀಡಿದ್ದು ೨೨ ಭಾಷೆಗಳೂ ದೇಶದ "ಅಧಿಕೃತ ಆಡಳಿತ ಭಾಷೆಗಳು" (Articles 343 and 345) ಎಂದು ಘೋಷಿಸಲಾಗಿದೆ. ಇದೇ ಆರ್ಟಿಕಲ್‌ನ ಪ್ರಕಾರ ಹಿಂದಿ ಕೂಡಾ ಒಂದು ಅಧಿಕೃತ ಭಾಷೆಯಾಗಿದೆಯೇ ಹೊರತು "ರಾಷ್ಟ್ರಭಾಷೆ" ಅಲ್ಲ. ಭಾರತವು ಒಂದು ಒಕ್ಕೂಟ ವ್ಯವಸ್ಥೆಯಾಗಿದ್ದು ಇಲ್ಲಿನ ಸ್ಥಳೀಯ ಭಾಷೆಗಳೇ ಆಯಾ ರಾಜ್ಯಗಳ ಆಡಳಿತ ಭಾಷೆಗಳಾಗಿವೆ. ಆದಾಗ್ಯೂ ಯಾವುದೇ ರಾಜ್ಯವು ಒಂದಕ್ಕಿಂತ ಹೆಚ್ಚು ಭಾಷೆಗಳನ್ನು ತನ್ನ ಆಡಳಿತದಲ್ಲಿ ಬಳಸಿಕೊಳ್ಳುವ ಅವಕಾಶವನ್ನು ಸಂವಿಧಾನವು ಮಾಡಿ ಕೊಟ್ಟಿದೆ.

ಬಾಹ್ಯ ಕೊಂಡಿಗಳು

ಉಲ್ಲೇಖಗಳು
 

ಭಾಷೆಗಳು
ಕೋಸಂಬರಿ

ಕೋಸಂಬರಿ ಬೇಳೆಕಾಳುಗಳಿಂದ ತಯಾರಿಸಲಾದ ಮತ್ತು ಸಾಸಿವೆಯ ಒಗ್ಗರಣೆ ಕೊಡಲಾದ ಒಂದು ಸ್ಯಾಲಡ್. ಕಡಲೆ ಬೇಳೆ ಮತ್ತು ಹೆಸರು ಬೇಳೆ ಸಾಮಾನ್ಯವಾಗಿ ಬಳಸಲಾದ ಬೇಳೆಕಾಳುಗಳು. ಈ ಸ್ಯಾಲಡ್‍ಗಳನ್ನು ಕೆಲವೊಮ್ಮೆ ಲಘು ಆಹಾರವಾಗಿ ತಿನ್ನಲಾಗುತ್ತದೆ, ಆದರೆ ಸಾಮಾನ್ಯವಾಗಿ ಉಡುಪಿ ಪಾಕಪದ್ಧತಿಯಲ್ಲಿ ಪೂರ್ಣ ವರಸೆಯ ಊಟದ ಭಾಗವಾಗಿ ತಿನ್ನಲಾಗುತ್ತದೆ.

ಬೇಕಾಗುವ ಸಾಮಾಗ್ರಿಗಳು
 ಕ್ಯಾರೆಟ್ (ತುರಿದ ಕ್ಯಾರೆಟ್)
ಹೆಸರು ಬೇಳೆ ( ೩ ಗಂಟೆ ಮುಂಚಿತವಾಗಿ ನೀರಿನಲ್ಲಿ ನೆನೆ ಹಾಕಿರಬೇಕು)
 ಸ್ವಲ್ಪ ತುರಿದ ತೆಂಗಿನಕಾಯಿ
 ಸ್ವಲ್ಪ ಕೊತ್ತಂಬರಿ ಸೊಪ್ಪು (ಕತ್ತರಿಸಿದ್ದು)
 ರುಚಿಗೆ ತಕ್ಕ ಉಪ್ಪು

ಒಗ್ಗರಣೆಗೆ
 ಅಡುಗೆ  ಎಣ್ಣೆ
  ಚಮಚ ಸಾಸಿವೆ
 ಇಂಗು
  ಕತ್ತರಿಸಿದ ಹಸಿಮೆಣಸಿನ ಕಾಯಿ

ತಯಾರಿಸುವ ವಿಧಾನ
ನೀರಿನಲ್ಲಿ ನೆನೆಹಾಕಿದ ಹೆಸರುಬೇಳೆಯನ್ನು ಅದರ ನೆನೆ ಹಾಕಿದ ವಾಸನೆ ಹೋಗುವವರೆಗೆ ಚೆನ್ನಾಗಿ ತೊಳೆಯಬೇಕು.
 ಅದಕ್ಕೆ ತುರಿದ ಕ್ಯಾರೆಟ್ ಮತ್ತು ಕೊಬ್ಬರಿಯನ್ನು ಹಾಕಿ ರುಚಿಗೆ ತಕ್ಕ ಉಪ್ಪು ಹಾಕಿ ಮಿಶ್ರ ಮಾಡಬೇಕು.
ಈಗ ಬಾಣಲೆಯನ್ನು ಬಿಸಿ ಮಾಡಿ ಸಾಸಿವೆ ಹಾಕಿ ಅದು ಚಟಾಪಟಾ ಶಬ್ದ ಬರುವಾಗ ಹಸಿಮೆಣಸಿನ ಕಾಯಿ ಮತ್ತು ಚಿಟಿಕೆಯಷ್ಟು ಇಂಗು ಸೇರಿಸಿ ೧-೨ ನಿಮಿಷ ಬಿಸಿ ಮಾಡಿ, ಅದನ್ನು ಕೊತ್ತಂಬರಿ ಸೊಪ್ಪಿನ ಮಿಶ್ರಣದ ಜೊತೆ ಸೇರಿಸಿದರೆ , ಕೋಸಂಬರಿ ರೆಡಿ.

ಉಲ್ಲೇಖಗಳು 

ಖಾದ್ಯ, ತಿನಿಸು
ಕಾಯಿಧೂಪ

ಕಾಯಿಧೂಪ ಪಶ್ಚಿಮ ಘಟ್ಟಗಳ 5000' ಎತ್ತರದಲ್ಲಿನ ದಟ್ಟವಾದ ಕಾಡುಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುವ ಮರ. ಇಂಗ್ಲಿಷಿನಲ್ಲಿ ಇದರ ಹೆಸರು ಬ್ಲಾಕ್ ಡಮ್ಮಾರ್ ಟ್ರೀ.

ವೈಜ್ಞಾನಿಕ ವರ್ಗೀಕರಣ
ಕೆನೇರಿಯಮ್ ಸ್ಟ್ರಿಕ್ಟಮ್ ಎಂಬ ಶಾಸ್ತ್ರೀಯ ಹೆಸರುಳ್ಳ ದೊಡ್ಡಗಾತ್ರದ ಚೆಲುವಾದ ಮರ. ಬರ್ಸೆರೇಸೀ ಕುಟುಂಬಕ್ಕೆ ಸೇರಿದೆ.  ಮಂಡಧೂಪ ಇದರ ಪರ್ಯಾಯ ನಾಮ.

ಲಕ್ಷಣಗಳು
ಇದರ ಕಾಂಡ ನೇರ. ಬಣ್ಣ ಬಿಳಿ. ಎಲೆಗಳು ಸಂಯುಕ್ತಮಾದರಿಯವು; ಜೋಡಣೆ ಪರ್ಯಾಯ ಮಾದರಿಯದು. ಎಲೆಗಳು ಎಳೆಯವಾಗಿದ್ದಾಗ ಅಚ್ಚಹಳದಿ ಬಣ್ಣದವಾಗಿದ್ದು ಬರಬರುತ್ತ ಕೆಂಪು ಬಣ್ಣಕ್ಕೆ ತಿರುಗುತ್ತವೆ. ಹೂಗಳು ಭಿನ್ನಲಿಂಗಿಗಳು ಅಥವಾ ದ್ವಿಲಿಂಗಿಗಳು ; ಎಲೆಗಳ ಕಂಕುಳಲ್ಲೋ ಇಲ್ಲವೆ ರೆಂಬೆಗಳ ತುದಿಯಲ್ಲೋ ಇರುವ ಸಂಕೀರ್ಣಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಪುಷ್ಪಪತ್ರಗಳು 3, ದಳಗಳು 3, ಕೇಸರುಗಳು 6. ಅಂಡಾಶಯ ಉಚ್ಚಸ್ಥಾನದ್ದು. ಫಲ ಅಷ್ಟಿಫಲ ಮಾದರಿಯದು.

ಉಪಯೋಗಗಳು
ಕಾಯಿಧೂಪದ ಕಾಂಡದಿಂದ ಒಂದು ಬಗೆಯ  ಹೊಳೆಯುವ ಕಪ್ಪುಬಣ್ಣದ ರಾಳ ಒಸರುತ್ತದೆ. ಇದನ್ನು ಮೆರುಗೆಣ್ಣೆ, ಸೀಸೆಗಳ ಮುಚ್ಚಳವನ್ನು ಬಂಧಿಸುವ ಅರಗು ಮುಂತಾದವುಗಳ ತಯಾರಿಕೆಯಲ್ಲೂ ದೋಣಿಗಳ ಹಲಗೆಗಳ ಸಂದನ್ನು ನೀರು ಸೋರದಂತೆ ಮುಚ್ಚಲೂ ಉಪಯೋಗಿಸುತ್ತಾರೆ. ಕಾಂಡದ ಮೇಲೆ ಚಾಕುವಿನಿಂದ ಗಾಯಮಾಡಿ, ಮರದ ಬುಡದ ಸುತ್ತ ಬೆಂಕಿಯಿಡುತ್ತಾರೆ. ಇದರಿಂದ ತೊಗಟೆ ಮತ್ತು ಹೊರಪದರ ಸುಟ್ಟುಹೋಗಿ ಸುಮಾರು 2 ವರ್ಷಗಳ ಅನಂತರ ಗಾಯಮಾಡಿದ ಸ್ಥಳದಿಂದ ರಾಳ ಒಸರಲಾರಂಭಿಸುತ್ತದೆ. ಪ್ರತಿವರ್ಷವೂ ಸುಮಾರು 6 ತಿಂಗಳು ಕಾಲ ಈ ರಾಳ ಹೊರಬರುತ್ತದೆ. ಒಂದು ಮರದಿಂದ 10 ವರ್ಷಕಾಲ ರಾಳವನ್ನು ಪಡೆಯಬಹುದು. ಗಾಳಿಯ ಸಂಪರ್ಕಕ್ಕೆ ಬಂದ ಒಡನೆ ಇದು ಅರೆಪಾರದರ್ಶಕವಾದ ಹೊಳೆಯುವ ಕಪ್ಪುಬಣ್ಣದ ಗಾಜಿನಂಥ ಗಟ್ಟಿವಸ್ತುವಾಗುತ್ತದೆ. ಕಾಯಿಧೂಪದ ಚೌಬೀನೆ ಸಾಧಾರಣ ಗಟ್ಟಿಯಾದುದೂ ಭಾರವಾದುದೂ ಆಗಿದೆ. ಇದರ ಬಣ್ಣ ಹೊಳೆಯುವ ಬೂದಿ ಮಿಶ್ರಿತ ಬಿಳುಪು, ಕೊಯ್ಯಲು ಸುಲಭ. ಆದರೆ ಹೆಚ್ಚು ಬಾಳಿಕೆ ಬರುವುದಿಲ್ಲ. ಇದನ್ನು ಬೆಂಕಿಪೆಟ್ಟಿಗೆ, ಹಲಗೆಗಳು, ಪ್ಲೈವುಡ್ ಮುಂತಾದವನ್ನು ಮಾಡಲು ಬಳಸುತ್ತಾರೆ.

ಉಲ್ಲೇಖಗಳು

ಹೆಚ್ಚಿನ ಓದು
Karthikeyan, V., and Samuel S. Gnanamanickam. "Seedling mortality in two vulnerable tree species in the sacred groves of Western Ghats, South India." Current Science 88.3 (2005): 350.
Mohan, V. R., et al. "Ethnomedicinal Plants of the Tirunelveli District, Tamil Nadu, India." Ethnobotanical leaflets 12 (2008): 79-95.
ಚಾರ್ಮಿನಾರ್ ಎಕ್ಸ್‍ಪ್ರೆಸ್

ಚಾರ್ಮಿನಾರ್ ಎಕ್ಸ್‍ಪ್ರೆಸ್ ಮೆಟ್ರೋಪಾಲಿಟನ್ ನಗರಗಳಾದ, ಚೆನೈ ಮತ್ತು ಹೈದರಾಬಾದ್ ನಡುವೆ ಅತ್ಯಂತ ಜನಪ್ರಿಯ ರೈಲು.

ರೈಲಿನ ವೇಳಾಪಟ್ಟಿ 

ಚಾರ್ಮಿನಾರ್ 24 ಕೋಚ್‍ಗಳನ್ನು ಹೊಂದಿರುವ (SCR ನ ಮೊದಲ 24 Coacher) , SCR ನ ಅತ್ಯಂತ ಪ್ರತಿಷ್ಠಿತ ರೈಲುಗಳಲ್ಲಿ ಒಂದಾಗಿದೆ. ರೈಲು ಸಂಖ್ಯೆ 12759 ಹೈದರಾಬಾದ್‍ಗೆ ಚೆನೈನಿಂದ ಚಲಿಸುತ್ತದೆ. ಇದು 18.10 ಗಂಟೆಗಳಿಗೆ ಚೆನೈ ಸೆಂಟ್ರಲ್‍ನಿಂದ ಹೊರಟು ಮರುದಿನ ೦೮.೦೦ ಗಂಟೆಗಳಿಗೆ ಹೈದರಾಬಾದ್ ಡೆಕ್ಕನ್ (ಎಚ್ ವೈ ಬಿ ) ತಲುಪುತ್ತದೆ ಮತ್ತು ನಡುವೆ 15 ನಿಲುಗಡೆಗಳನ್ನು ಹೊಂದಿರುತ್ತದೆ . ರೈಲು ಸಂಖ್ಯೆ 12760 ಚೆನೈ ಗೆ ಹೈದರಾಬಾದ್ ನಿಂದ ಚಲಿಸುತ್ತದೆ . ಇದು 18.30 ಗಂಟೆಗಳಿಗೆ  ಹೈದರಾಬಾದ್ ಡೆಕ್ಕನ್ (ಹೈಬ್ರಿ) ನಿಂದ ಹೊರಡಲಿದ್ದು ಮರುದಿನ 08.15 ಗಂಟೆಗಳಲ್ಲಿ  ಚೆನೈ ಸೆಂಟ್ರಲ್ (ಎಂ ಏ ಎಸ್) ಆಗಮಿಸುತ್ತದೆ.

ಲೊಕೊ ಲಿಂಕ್ಸ್ ಮತ್ತು ಬೋಗಿ  ಸಂಯೋಜನೆ 

ರೈಲು 24  ಬೋಗಿಗಳನ್ನು ಹೊಂದಿದೆ . ಇದು ಒಂದು 1AC / 2AC ಕಾಂಬೊ, ಎರಡು 2AC, ಎರಡು 3AC, 14 ಸ್ಲೀಪರ್, 3 ಸಾಮಾನ್ಯ ಮತ್ತು 2 ಎಸ್ಎಲ್ಆರ್ ಬೋಗಿಗಳನ್ನು ಹೊಂದಿದೆ. ಆದ್ದರಿಂದಲೆ 24 ಬೋಗಿಗಳು ರೈಲನ್ನು  ರೂಪಿಸಿವೆ. ಚಾರ್ಮಿನಾರ್ ಎಕ್ಸ್‍ಪ್ರೆಸ್ ಸಾಮಾನ್ಯ ಲಿಂಕ್ ಒಂದು LGD WAP4 / WAP7 ಆಗಿದೆ. ಇದಲ್ಲದೆ ಚಾರ್ಮಿನಾರ್ ಎಕ್ಸ್‍ಪ್ರೆಸ್ ಸಿಬಿಸಿ (ಕೇಂದ್ರ ಬಫರ್ ಜೋಡಣೆ) ಹೊಂದಿರುವ ದೇಶದ ಜಿಪಿಎಸ್ ವ್ಯವಸ್ಥೆಯನ್ನು ಅಳವಡಿಸಿಕೊಂಡಿರುವ ರೇಕ್‍ಗಳನ್ನು ಹೊಂದಿರುವ ಕೆಲವು ರೈಲುಗಳಲ್ಲಿ ಒಂದಾಗಿದೆ. ಇದು ಒಂದು ಸಿಬಿಸಿ ಆಗಲು. ಮತ್ತು SCR ನ 24 ಬೋಗಿಗಳನ್ನು ಹೊಂದಿರುವ  ಮೊದಲ ರೈಲು ಆಗಿದೆ.

ಪ್ರಸ್ತುತತೆ 

ಚಾರ್ಮಿನಾರ್, ಹೈದರಾಬಾದ್‍ನ ಒಂದು ಐತಿಹಾಸಿಕ ಸ್ಮಾರಕವಾಗಿದೆ 15 ನೇ ಶತಮಾನದಲ್ಲಿ ಹೈದರಾಬಾದ್ ಅನ್ನು ಕಾಡುತ್ತಿದ್ದ ಸಾಂಕ್ರಾಮಿಕ ಪ್ಲೇಗ್ ರೋಗದ ವಿರುದ್ಧದ ಗೆಲುವನ್ನು  ಗುರುತಿಸಲು ನಿರ್ಮಿಸಿದ ಒಂದು ಸ್ಮಾರಕವಾಗಿದೆ  ನಂತರ ಈ ರೈಲಿಗೆ ಇದರ ಹೆಸರನ್ನೇ ಇಡಲಾಗಿದೆ. "ಚಾರ್ ಮಿನಾರ್" ಎಂದರೆ ಸ್ಮಾರಕದ  ನಾಲ್ಕು  ಸ್ತಂಭ ಗೋಪುರಗಳನ್ನು ಸೂಚಿಸುತ್ತದೆ.

ಕ್ರಮಿಸುವ ದೂರ 

ಚಾರ್ಮಿನಾರ್ ಎಕ್ಸ್ಪ್ರೆಸ್ 790 ಕಿಲೋಮೀಟರ್ಗಳನ್ನು ಕ್ರಮಿಸುತ್ತದೆ

ಉಲ್ಲೇಖಗಳು

ಸಾರಿಗೆ
ರೈಲುಗಳು
ಹೀಮೊಫಿಲಿಯ

ಹಿಮೊಫಿಲಿಯಾ ರಕ್ತಕ್ಕೆ ಸಂಬಂಧಿಸಿದ ಒಂದು ಅನುವಂಶಿಕ ಕಾಯಿಲೆಯಾಗಿದ್ದು, ರಕ್ತಸ್ರಾವ ಆದಾಗ ರಕ್ತವು ಹೆಪ್ಪುಗಟ್ಟುವ ಗುಣವನ್ನು ಕಳೆದುಕೊಳ್ಳುತ್ತದೆ. ಅಂದರೆ, ರಕ್ತದಲ್ಲಿ ಹೆಪ್ಪುಗಟ್ಟುವ ಧಾತುಗಳು ಅಗತ್ಯಕ್ಕಿಂತ ಕಡಿಮೆ ಪ್ರಮಾಣದಲ್ಲಿ ಉತ್ಪತ್ತಿಯಾಗುತ್ತವೆ. ಕನ್ನಡದಲ್ಲಿ ಈ ರೋಗಕ್ಕೆ ಕುಸುಮ ರೋಗ ಎಂಬ ಸುಂದರವಾದ ಹೆಸರು ಇದೆ !

ಹಿಮೋಫಿಲಿಯಾದ ವಿಧಗಳು
ಹಿಮೋಫೀಲಿಯಾ ಎ ಅಥವಾ ಶಾಸ್ತ್ರೀಯ ಹಿಮೋಫಿಲಿಯಾ - 
ಟೈಪ್ ಎ ಹಿಮೋಫಿಲಿಯಾ, 80% ಹಿಮೋಫಿಲಿಯಾ ಜನರಲ್ಲಿ ಹೊಂದಿದ್ದೆ. 
ಅಂಶ VIII ಕೊರತೆ ಸಾಮಾನ್ಯವಾಗಿ ಪುರುಷರಲ್ಲಿ ಕಂಡುಬರುತ್ತದೆ.

ಹಿಮೋಫೀಲಿಯಾ ಬಿ - ಟೈಪ್ ಬ ಹಿಮೋಫಿಲಿಯಾ,
೨0% ಹಿಮೋಫಿಲಿಯಾ ಜನರಲ್ಲಿ ಹೊಂದಿದ್ದೆ. 
ಅಂಶ IX ಕೊರತೆ ಸಾಮಾನ್ಯವಾಗಿ ಪುರುಷರಲ್ಲಿ ಕಂಡುಬರುತ್ತದೆ.ಹಿಮೋಫಿಲಿಯಾ ಬಿ ಕಾಯಿಲೆಯನ್ನು "ಕ್ರಿಸ್ಮಸ್ ರೋಗ" 
ಎಂದು ಮೊದಲ 1952 ರಲ್ಲಿ ಗುರುತಿಸಲಾಯಿತು.

ಹಿಮೋಫೀಲಿಯಾ ಸಿ -
ಈ ವ್ಯಕ್ತಿಗೆ ಸಾಮಾನ್ಯವಾಗಿ ಕಡಿಮೆ ಅಥವಾ ಸಂಪೂರ್ಣವಾಗಿ 11 ಫ್ಯಾಕ್ಟರ್ ಕಾಣೆಯಾಗಿದೆ.
ಇದು ಗಂಡು ಮತ್ತು ಹೆಣ್ಣು ಎರಡೂ ತೋರಿಸುತ್ತಿರುವ  ಫ್ಯಾಕ್ಟರ್ವಾಗಿದೆ.

ರಕ್ತದ ಕಾಯಿಲೆಗಳು
ಕೀಟಗಳ ನಿರ್ವಹಣೆ ನೈಸರ್ಗಿಕ ವಿಧಗಳು

ಬೇವಿನ ಸಿಂಪಡಣೆ:
ಬೇವಿನ ಮರದ ವಿವಿಧ ಉತ್ಪನ್ನಗಳಿಂದ ಸುರಕ್ಷಿತವೂ ಆದ ಸ್ವಾಭಾವಿಕ ಕೀಟನಾಶಕಗಳನ್ನು ತಯಾರಿಸಬಹುದು.ಬೇವನ್ನು ಸೊಳ್ಳೆಯೂ ಸೇರಿದಂದೆ ಬಹುತೇಕ ಎಲ್ಲಾ ರೀತಿಯ ಕೀಟಗಳ ಮೇಲೂ ಪ್ರಯೋಗಿಸಬಹುದು.ಕೆಲ ಸಮಯಡ್ಡ  ಫಲಿತಾಂಶ ಸಿಕ್ಕಲಿಲ್ಲ ಕೆಲ ವಾರಗಳೇ ಬೇಕಾಗಬಹುದು. ಏಕೆಂದರೆ ಕೆಲ ಕೀಟಗಳಲ್ಲಿ ಬೇವು ಅವುಗಳ ಸಚಿತಾನೋತ್ಪತ್ತಿಯ ಚಕ್ರವನ್ನು ನಾಶಪಡಿಸುತ್ತದೆ.ಕೀಟನಾಶಕವಾಗಿ ಬಳಸಲು ಬೇವು ತುಂಬಾ ಸೂಕ್ತ ಏಕೆಂದರೆ ಇದು ಮನುಷ್ಯರಿಗೆ ಸುರಕ್ಷಿತ,ಅನೇಕ ಮಿತ್ರ ಕೀಟಗಳ ಮೇಲ ವಿಷೇಷವಾಗಿ ಪೀಡೆ ಭಕ್ಷಕಗಳ ಮೇಲೆ ತೀವ್ರ ಪರಿಣಾಮ ಉಂಟುಮಾಡುವುದಿಲ್ಲ.ಕೆಲ ಸನ್ನಿವೇಷಗಳಲ್ಲಿ ಉಪಕಾರಿ ಎರೆಹುಳಗಳ ಸಂಖ್ಯೆಯನ್ನು ಇದು ವ್ರುದ್ದಿಸಬಹುದು.

ಬೆಳ್ಳುಳ್ಳಿ ಹಸಿಮೆಣಸಿನಕಾಯಿ ಸಿಂಪಡಣೆ:
ಮೂರು ಗಡ್ಡೆಬೆಳ್ಳುಳ್ಳಿಯನಙು ತಗೆದು ಸಿಪ್ಪೆ ಸುಲೆದು ಒಂದು ದೊಡ್ಡ ಹಿಡಿ ಹಸಿಮೆಣಸಿನಕಾಯಿ ಕಾಯಿ ಜೊತೆ ಬೆರೆಸಿ.ಒಂದು ಮಡಕೆಯಲ್ಲಿ ಹಾಕಿ ಕುದಿಸಿ.೫೦೧ ಸೋಪಿನ ಬಿಲ್ಲೆಯ ಕಾಲುಭಾಗವನ್ನು ಇದಕ್ಕೆ ಸೇರಿಸಿ ಒಂದೇ ಸಮ ಚನ್ನಾಗಿ ಕಲಕಿ.ಒಂದು ದಿನ ಹಾಗೆ ಬಿಡಿ.ಇದನ್ನು ಸೋಸಿಕೊಂೆಉ ಪ್ರತಿ ಸಿಂಪಡಣಿಕೆ ಎರಡು ಕೊಡದಂತೆ ಬಳಸಿ.ಬೆ
ಬೆಳ್ಳುಳ್ಳಿ  ಒಂದು ಕೀಟನಾಷಕ ಶಿಲೀಂದ್ರ ನಾಷಕ.ಸೊಪ್ಪನ್ನು ಬಳಸುವುದರಿಂದ ಸಿಂಪಡಣೆ ಸಸ್ಯಗಳಿಗೆ ಹತ್ತಿಕೊಳ್ಲಲು ಸಹಾಯ ಆಗುತ್ತದೆ.
ಪಪಾಯ ಸಿಂಪಡಣೆ:
ಒಂದು ಕೇಜಿ ಪಪಾಯ ಎಲೆ ಸಂಗ್ರಹಿಸಿ ಕೊಳ್ಳಿ .ಅದನ್ನು ಸಣ್ಣದಾಗಿ ತುಂಡರಿಸಿ ಜಜ್ಜಿ ಒಂದು ಲೀಟರ್ ನೀರಿಗೆ ಹಾಕಿ ಇಡಿ.ಮತ್ತೆ ಹಿಂಡಿ ರಸ ತೆಗೆದು ಅದಕ್ಕೆ ಪುನಹ ನಾಲ್ಕು ಲೀಟರ್ ನೀರು ಹಾಕಿ.ಕಾಲು ಭಾಗ ೫೦೧ ಸೋಪಿನ ಬಿಲ್ಲೆ ಕರಗಿಸಿ ಕೀಟ ಭಾದಿತ ಗಿಡಗಳಿಗೆ ಸಿಂಪಡಣೆ ಮಾಡಿ.

ಅಡಿಕೆ ರಸ ಸಿಂಪಡಣೆ:
ದೊಡ್ಡ ಬಸವನ ಹುಳ ಮತ್ತು ಇತರ ಬಗೆಯ ಬಸವನ ಹುಳುಗಳಿಗೆ ಅಡಿಕೆ ರಸ ಅತ್ಯಂತ ಪರಿಣಾಮಕಾರಿ ವಿಷ ಎಂಬುದು ಸಾಭೀತಾಗಿದೆ. ಅಡಿಕೆ ರಸ ತೆಗೆದು ಒಂದು ಬಕೇಟಿನಲ್ಲಿ ಹಾಕಿ ಅದಕ್ಕೆ ನೀರು ಬೆರೆಸಿ ಬಸವನಹುಳುಗಳಿಗೆ ಹೊಡೆಯಿರಿ.ಈ ಸಿಂಪಡಣೆಯನ್ನು ಅಡಿಕೆ ಸುಣ್ಣದ ಪುಡಿ ಅಥವಾ ಎರಡನ್ನೂ ಬಳಸಿ ತಯಾರಿಸಬಹುದು.ಇದನ್ನು ನಿಮ್ಮ ತರಕಾರಿ ತೋಟದ ಸುತ್ತಲೂ ಇದನ್ನು ಹೊಡೆಯಬಹುದು.

ಸೋಪಿನ ಸಿಂಪಡಣೆ:
ಇದು ಸೀಗಡಿ, ರಸಿರುಳ,ಸಣ್ಣ ಕ್ವಾರೆ ಹುಳ ಮತ್ತು ಇತರ ಎಲೆ ತಿನ್ನುವ ಕೀಟಗಳಿಗೆ ಪರಿಣಾಮಕಾರಿ.ಈ ಸಿಂಪಡಣೆ ತಯಾರಿಸಲು ಒಂದು ಲೀಟರ್ ನೀರಿಗೆ ಒಂದು ದೊಡ್ಡ ಚಮಚ ಸೋಪಿನ ಪುಡಿ ಅಥವಾ ಸೋಪಿನ ಬಿಲ್ಲೆ ಬೇಕು.ಇದನ್ನು ಕೇವಲ ಕೀಟಗಳ ಮೇಲೆ ಅಥವಾ ಘಾಸಿಯಾದ ಸಸ್ಯಗಳ ಮೇಲೆ ಸಿಂಪಡಣೆ ಮಾಡಿ. ಪಾತ್ರೆ ತೊಳೆದು ಅಥವಾ ಬಟ್ಟೆ ವಗೆದು ಉಳಿದ ಸೋಪು ನೀರನ್ನು ಕೂಡ ಕೀಟನಾಶಕ ಸಿಂಪಡಣೆ ಆಗಿ ಬಳಸಬಹುದು.
ಫಿಷೆರ್ಮನ್ ಕೋವ್

ಸಾಮಾನ್ಯವಾಗಿ ಫಿಷೆರ್ಮನ್  ಕೋವ್ ಎಂದು ಕರೆಯಲ್ಪಡುವ ವಿವಾಂತ ಬಯ್ ತಾಜ್ -ಫಿಷೆರ್ಮನ್ ಕೋವ್ , ಚೆನೈ, ಭಾರತ ಇದು ಬಂಗಾಳ ಕೊಲ್ಲಿ ತೀರದಲ್ಲಿ ಇರುವ ಐಷಾರಾಮಿ ಬೀಚ್ ರೆಸಾರ್ಟ್ ಆಗಿದೆ. ಇದು ತಾಜ್ ಹೋಟೆಲ್ಗಳು, ರೆಸಾರ್ಟ್ಗಳು ಮತ್ತು ಅರಮನೆಗಳು ಸರಮಾಲೆಯ ಒಂದು ಭಾಗವಾಗಿದೆ ಮತ್ತು ಗುಂಪಿನ ವಿರಾಮ / ರೆಸಾರ್ಟ್ ವಿಭಾಗ ಅಡಿಯಲ್ಲಿ ವರ್ಗೀಕರಿಸಲಾಗಿದೆ ಪ್ರವಾಸೋದ್ಯಮ, ಭಾರತ ಸರ್ಕಾರ, ಸಚಿವಾಲಯ ಒಂದು 5 ಸ್ಟಾರ್ ಡೀಲಕ್ಸ್ ಉಪಾಯವಾಗಿ ವಿಂಗಡಿಸಲ್ಪಟ್ಟ ಕೊವಲಂ ಬೀಚ್ ಹೊಟೇಲ್ ಲಿಮಿಟೆಡ್, ತಾಜ್ ಗ್ರೂಪ್ನ ಓರ್ವ ಸಹ ಮಾಲೀಕ, ಹೋಟೆಲ್ ಒಂದು ಪಾಳುಬಿದ್ದ 18 ನೇ ಶತಮಾನದ ಡಚ್ ಕೋಟೆಯ ಗೋಡೆಗಳ ಮೇಲೆ  ಕಟ್ಟಲಾಗಿದೆ.

ಇತಿಹಾಸ

ಡಚ್, ಕರಾವಳಿಯ ತಲುಪಿದ ನಂತರ 18 ನೇ ಶತಮಾನದಲ್ಲಿ ಒಂದು ಭವ್ಯವಾದ ಕೋಟೆಯನ್ನು ನಿರ್ಮಿಸಿದರು. ಆದಾಗ್ಯೂ, ಅವರನ್ನು ದಾಳಿ ಉಚ್ಚಾಟಿತರಾದರು  ಮತ್ತು ಪ್ರತಿಯಾಗಿ ಫ್ರೆಂಚ್ ಇಂದ ಮೋಸಗೊಂಡ ಮತ್ತು ಅಂತಿಮವಾಗಿ ಆರ್ಕಾಟ್ ನವಾಬ್ ಅವರಿಗೆ ಒಪ್ಪಿಸಲಾಯಿತು. ಬ್ರಿಟಿಷ್ ಫ್ರೆಂಚ್ ಅನ್ನು ಸೋಲಿಸಿದರು , ಮತ್ತು ಅವರೊಂದಿಗೆ ಕೋಟೆ ಸ್ವಾತಂತ್ರ್ಯ ಬರುವ ತನಕ ಉಳಿಯಿತು. ಫಿಷೆರ್ಮನ್ ಕೋವ್ ಹೋಟೆಲ್ ಈ ಪಾಳುಬಿದ್ದ ಕೋಟೆಯ ಗೋಡೆಗಳ ಮೇಲೆ ಕಟ್ಟಲಾಗಿದೆ.  ಹೋಟೆಲ್ 1974 ರಲ್ಲಿ ತೆರೆಯಲಾಯಿತು ಹೋಟೆಲ್  1996 ರಲ್ಲಿ, ಇಂಡಿಯನ್ ಹೋಟೆಲ್ಸ್ ಕಂಪನಿ ಹೋಟೆಲ್ ಚಲಾಯಿಸಲು ಕೊವಲಂ ಬೀಚ್ ಹೋಟೆಲ್ (ಭಾರತ) Ltd ಒಂದು ತಾಂತ್ರಿಕ ನೆರವು ಒಪ್ಪಂದಕ್ಕೆ ಪ್ರವೇಶಿಸಿತು .  ತಾಜ್-ಫಿಷೆರ್ಮನ್ ಕೋವ್ , ಚೆನೈ ಮೂಲಕ ಸೆಪ್ಟೆಂಬರ್ 2010 ರಲ್ಲಿ, ಹೋಟೆಲ್ ಮಾಡಲಾಯಿತು ಮತ್ತು ವಿವಾಂತ ಎಂದು ಮರುನಾಮಕರಣ.

ಸ್ಥಳ 

ತಾಜ್-ಫಿಷೆರ್ಮನ್ ಕೋವ್ ಮೂಲಕ ವಿವಾಂತ ಚೆನೈ ನಗರದಿಂದ 32 ಕಿಮೀ ದೂರದಲ್ಲಿ ನೆಲೆಸಿದೆ. ಇದು ಕೊವಲಂ ಬೀಚ್ ಮತ್ತು ಮಹಾಬಲಿಪುರಂ ಮತ್ತು ಕಂಚೀಪುರಂನ ದೇವಾಲಯ ಪಟ್ಟಣಗಳು ಸಮೀಪದಲ್ಲಿದೆ.

ಹೋಟೆಲ್ 

ಫಿಷೆರ್ಮನ್ ಕೋವ್ ಕಾಸುಅರಿನ ಮರಗಳನ್ನು ಒಳಗೊಂಡ ಒಂದು 48 ಎಕರೆ ಜಮೀನಿನಲ್ಲಿ ಇರಿಸಲಾಗಿತ್ತು. ಹೋಟೆಲ್ ಇತರೆ ಸೌಲಭ್ಯಗಳನ್ನು ಹೀಗಿವೆ: 
ಒಂದು ಗುಳಿಬಿದ್ದ ಬಾರ್ ಮತ್ತು ಮಕ್ಕಳ ಪೂಲ್ ಸೇರಿದಂತೆ 10,000 ಚದರಡಿ (9 ಚದರ ಮೀಟರ್) ಈಜುಕೊಳ,. ಆರೊಮ್ಯಾಟಿಕ್ ತೈಲ ಅಂಗಮರ್ಧನಗಳು ಮತ್ತು ಚಿಲ್ ಸ್ನಾನ ಸೌಲಭ್ಯ ಹೊಂದಿರುವ ಫಿಟ್ನೆಸ್ ಸೆಂಟರ್,. 300. ಸಾಮರ್ಥ್ಯದ 'ಗಾಳಿ ಮರ' ಎಂಬ 4,000 ಚದರ ಅಡಿ ಪಿಲ್ಲರ್ ಕಡಿಮೆ ಹಾಲ್,  ಒಂದು ವ್ಯಾಪಾರ ಕೇಂದ್ರ. 3,000 ಚದರ ಅಡಿ ಮುಖ್ಯ ಬ್ಯಾಂಕ್ವೆಟ್ ಹಾಲ್. ಮನರಂಜನೆ, ಸೇರಿದಂತೆ ಜಲಕ್ರೀಡೆಗಾಗಿ, ಟೆನಿಸ್, ಇತ್ಯಾದಿ ಸೌಲಭ್ಯಗಳು ವ್ಯಾಪಾರ ಆರ್ಕೇಡ್. ಪ್ರಯಾಣದ ವಿಭಾಗ ಫೆಸಿಲಿಟಿ ಲಭ್ಯವಿದೆ.

ಉಲ್ಲೇಖಗಳು

ಪ್ರವಾಸೋದ್ಯಮ
ಕುದ್ರೋಳಿ ದೇವಾಲಯ

ಕುದ್ರೋಳಿ ದೇವಲಯ
ಕುದ್ರೋಳಿ ಕರಾವಳಿಯ ಮಂಗಳೂರಿನ ಬಳಿ ಇರುವ ಸುಂದರವಾದ ಐತಿಹಾಸಿಕ ದೇವಾಲಯ.
    
೧೮ನೇ ಶತಮಾನದ ಹಿಂದ್ದಕ್ಕೆ ನೋಡಿದರೆ,ಇ ಸಮಯದಲ್ಲಿ ಕೆಳವಗ೯ದ ಜನರಿಗೆ ದೇವಾಲಯದೊಳಗೆ ಪ್ರವೇಶವನ್ನು ನಿಷೇದಿಸಲಾಗಿತ್ತು,ಆದ್ದಂರಿಂದ ಕೆಲವು  ಧಾಮಿ೯ಕ ನಾಯಕರು ಇ ವ್ಯವಸ್ಥೆಯನ್ನು ಪ್ರಶ್ನಿಸಲು ಪ್ರಾರಂಭಿಸಿದರು,ಅದರಲ್ಲಿ ಪ್ರಮುಖರು 'ಬ್ರಹ್ಮಷಿ೯ ನಾರಾಯಣ ಗುರು'ಇವರು ಕೇರಳಾದಲ್ಲಿ ಧಮ೯ ಕ್ರಾಂತಿಯನ್ನು ಹುಟ್ಟುಹಾಕಿದವರು.ಧಾಮಿ೯ಕತೆಯ ಆಧಾರದ ಮೆಲೆ ನಡೆಯುತ್ತಿದ್ದ ಅಸ್ಪೃಶ್ಯತೆ,ತಾರತಮ್ಯವನ್ನು ಪ್ರಶ್ನಿಸಿದವರು.ಅವರ ಪ್ರತಿಪಾದನೆ'ದೇವರಿಂದ ಸೃಷ್ಟಿಸಲ್ಪಟ್ಟ ಎಲ್ಲಅ ಜೀವಿಗಳಿಗು ದೇವರನ್ನು ಪೂಜಿಸುವ ಅಧಿಕಾರವಿದೆ'.ಎರುವುದು'ಒಂದೇ ದೇವರು ಮತ್ತು ಒದೇ ಧಮ೯'. ಎವರು ಕೇರಳಾದಲ್ಲಿ ೧೦೧ ಕ್ಕೂ ಹೆಚ್ಚು ದೇವಾಲಯಗಳನ್ನು ನಿಮಅ೯ಣ ಮಾಡಿ,ಎಲ್ಲಾ ಜನರಿಗು ದೇವಲಯದ ಪ್ರವೇಶಕ್ಕೆ ಮುಕ್ತ ಅವಕಅಶ ಕಲ್ಪಿಸಿ ಕೊಟ್ಟರು.ಇವರ ಇ ಧಾಮಿ೯ಕ ಚಳುವಳಿಯಲ್ಲಿ ಶ್ರೀ ಸಾಹುಕಾರ್ ಕೊರಗಪ್ಪ ಅವರ ನಾಯಕತ್ವದ ಮಂಗಳೂರಿನ ತಂಡವು ಇವರೊಂದಿಗೆ ಸೇರಿತು.ಶ್ರೀ ನಾರಾಯಣ ಗುರುಜಿ ಅವರು ಒಂದು ಶಿವಲಿಂಗವನ್ನು ನಿಮಾ೯ಣ ಮಾಡಿ ಕುದ್ರೋಳಿಗೆ ತಂದರು. ಅದನ್ನು ೧೯೧೨ರಲ್ಲಿ ಕುದ್ರೋಳಿಗೆ ತಂದು ಸ್ಥಾಪನೆ ಮಾಡಲಾಯಿತು. ಅಂದಿನಿಂದ ಇ ದೇವಾಲಯ ;ಕುದ್ರೋಳಿ ಗೋಕಣೇ೯ಶ್ವರ'ಎಮದು ಪ್ರಸಿದ್ದವಾಯಿತು.
  
ಆಧುನಿಕ ಶೈಲಿಯ ಶಿಲ್ಪಕಲೆಯಲ್ಲಿ ನಿಮಾ೯ಣಗೊಂಡಿರುವ ದೇವಾಲಯ ಇದು,ಪ್ರತೀಕ ಸಂಪ್ರದಾಯದ ಅದ್ವೈತಮಿತ್ರ ತತ್ವದ ಆಧಾರದ ಮೇಲೆ ನಿಮಾ೯ಣ ಗೊಂಡಿದೆ.ಶ್ರೀ ಜನಾಧ೯ನ ಪೂಜಾರಿಯವರ ನಾಯಕತ್ವದಲ್ಲಿ ಶಿಲ್ಪಿಗಳಾದ ಶ್ರೀ ಎಸ್ ಕೆ ಆಚಾರ್ ಮತ್ತು ಅವರ ಮಗ ಶ್ರೀಕ್ಷಿಣ ಮೂತಿ೯ ದೇವಸ್ಥಾನದ ಜೀಣೊ೯ದ್ದಾರ ಕಾಯ೯ವನ್ನು ಕೈಗೊಂದಿದ್ದಾರೆ (ಮಾಜಿ ಹಮಕಅಸು ಮಂತ್ರಿಗಳು ಭಾರತ ಸಕಾ೯ರ),ಇವೆನ್ನು ದೇವಾಲಯಗಳ ಪುನರ್ನಿಮಾ೯ಣ ಶಿಲ್ಪಿಎಂದು ಕರೆಯಲಾಗಿದೆ.

ದೇವಸ್ಥಾನವು ವಿಶಾಲವಾದ ಪ್ರವೇಶದ್ವಾರವನ್ನು ಹೊಂದಿದೆ.ಲಕ್ಷಾಂತರ ಯಾತ್ರಿಗಳು,ವಿವಿಧ ಸಮುದಾಯದ ಜನರು,ದಾಮಿ೯ಕ ನಂಬಿಕೆ ಉಳ್ಳವರು ಇ ಸ್ವಾಮಿಯ ಭಕ್ತಿಗೆ ಪಾತ್ರರಾಗಿದ್ದಾರೆ,ಇ ದೇವಲಯದ ಬಳಿ ಇರುವ ಹುಲ್ಲಿನ ಸೇವನೆ ಇಂದ ಅನೇಕ ರೋಗಗಳಿಂದ ಬಳಿಲುತಿದ್ದ ಜನರು ಕಾಯಿಲೆಗಳಿಂದ ಗುಣಮುಕ್ತರಾಗಿದ್ದಾರೆ.

ದೇವಾಲಯಗಳು
ಸೆಸಿಲ್

ಸೆಸಿಲ್, ಭಾರತದ ಗಿರಿಧಾಮ ಶಿಮ್ಲಾದಲ್ಲಿನ ಒಂದು ಐತಿಹಾಸಿಕ ಐಷಾರಾಮಿ ಹೋಟೆಲ್ ಆಗಿದೆ. ಇದು ಬ್ರಿಟಿಷರಿಂದ 1884 ರಲ್ಲಿ ಸ್ಥಾಪಿಸಲಾಯಿತು. ಇದರ ವಿಳಾಸ ಚೌರ ಮೈದಾನ್ ನಲ್ಲಿ. ಇದನ್ನು ಇದರ ಅಂದಿನ ನೌಕರರಲ್ಲಿ ಒಬ್ಬರಾದ ಮೋಹನ್ ಸಿಂಗ್ ಒಬೆರಾಯ್ ಖರೀದಿಸಿದರು ಮತ್ತು ನಂತರದ ದಿನಗಳಲ್ಲಿ ಅವರು ಒಬೆರಾಯ್ ಹೋಟೆಲ್ ಗುಂಪು ಸಂಸ್ಥಾಪಕರಾದರು ಮತ್ತು ಪ್ರಸ್ತುತ ಇದರ ಕಾರ್ಯ ನಿರ್ವಹಣೆ ಇದೆ ಗುಂಪು ನೋಡಿಕೊಳ್ಳುತ್ತಿದೆ.

ಇತಿಹಾಸ 

ಸೆಸಿಲ್ ಒಂದು ಅಂತಸ್ತಿನ ಮನೆಯಾಗಿ , ಅದರ ಪ್ರಸಿದ್ಧ ವಾಸಿ- ರುಡ್ಯಾರ್ಡ್ ಕಿಪ್ಲಿಂಗ್ ಜೊತೆ ತೆನ್ದ್ರಿಲ್  ಕಾಟೇಜ್ ಎಂದು 1883 ರಲ್ಲಿ ಸಾಕಷ್ಟು ಆಧುನಿಕ ಆರಂಭಿಸಿತು. ಇದು ರುಡ್ಯಾರ್ಡ್ ಕಿಪ್ಲಿಂಗ್ ಅವರು ಶಿಮ್ಲಾ ಸ್ಫೂರ್ತಿ "ಹಿಲ್ಸ್ ನಿಂದ ಸರಳ ಕಥೆಗಳು", ಸೇರಿದಂತೆ ಅವರ ಕಾದಂಬರಿಗಳು, ಬರೆದಿರುವಂತಹ ಮನೆ ಸೇರುತ್ತಿದ್ದರು ಹೇಳಲಾಗುತ್ತದೆ.

ಹಲವಾರು ಮಾಲೀಕರ ನಂತರ ಸೆಸಿಲ್ ಅನ್ನು ಜಾನ್ ಫಾಲೆತ್ತಿ ಅವರು ನಡೆಸುತ್ತಿದ್ದಾಗ ಮೋಹನ್ ಸಿಂಗ್ ಒಬೆರಾಯ್, 1922ರಲ್ಲಿ  ಶಿಮ್ಲಾಗೆ ಆಗಮಿಸಿದರು. ಹೀಗೆ ಒಂದು ಅನುಭವದ ಸ್ವತ್ತನ್ನು ಆರಂಭಿಸಿದರು. ಮೋಹನ್ ಸಿಂಗ್ ಒಬೆರಾಯ್ ತ್ವರಿತವಾಗಿ ಶ್ರೇಯಾಂಕಗಳನ್ನು ಹಿಗ್ಗಿಸಿ ಹೊಸ ಮ್ಯಾನೇಜರ್ ಶ್ರೀ ಅರ್ನೆಸ್ಟ್ ಕ್ಲಾರ್ಕ್ ಬಳಿ  ಗಾಢವಾದ ಸಂಬಂಧವನ್ನು ರಚಿಸಿದರು.

ರಾಯ್ ಬಹಾದೂರ್ ಮೋಹನ್ ಸಿಂಗ್ ಒಬೆರಾಯ್ ಶೀಘ್ರದಲ್ಲೇ 1944 ರಲ್ಲಿ ಭಾರತದ ಅಸೋಸಿಯೇಟೆಡ್ ಹೋಟೆಲ್ ಸ್ವಾಧೀನದ ಒಂದು ಭಾಗವಾಗಿ ಸೆಸಿಲ್ ಸ್ವಾಧೀನಪಡಿಸಿಕೊಂಡಿತು, ಸೆಸಿಲ್ ಪ್ರತಿ ಒಬ್ಬರು ಇರಬೇಕಾದ ವಿಳಾಸ ಆಯಿತು. ಬಾಲ್ಗಳು ಮತ್ತು ಮಹಡಿ ಪ್ರದರ್ಶನಗಳು ಮತ್ತು ಲೋಲಾ ಪ್ರಸಿದ್ಧ, ನರ್ತಕಿ ಹೋಟೆಲ್ನ  ಮೋಡಿಗಳಿಗೆ ಸೇರಿಸಲಾಗುತ್ತದೆ.

ಹೋಟೆಲ್ ವ್ಯಾಪಕ ನವೀಕರಣಕ್ಕಾಗಿ 1984 ರಲ್ಲಿ ಮುಚ್ಚಲಾಯಿತು ಮತ್ತು ಒಬೆರಾಯ್ ಪ್ರಸ್ತುತ ಯೋಗ್ಯವಾದ ಅದರ ಹಿಂದಿನ ವೈಭವವನ್ನು, ಯೋಗ್ಯ ಶೈಲಿಯನ್ನು ಪುನಃಸ್ಥಾಪಿಸಲಾಗಿದೆ, 1997 ರಲ್ಲಿ ಪುನಃ ಪ್ರಾರಂಭಿಸಲಾಯಿತು.

ಸಾಹಿತ್ಯ

ವಿಲಿಯಂ ವಾರೆನ್, ಜಿಲ್ ಗೊಚೆರ್  (2007). ಏಷ್ಯಾ ಪ್ರಸಿದ್ದ ಹೊಟೇಲ್: ಪ್ರಯಾಣದ ಪ್ರಣಯ. ಸಿಂಗಾಪುರ್: ಪೆರಿಪ್ಲಸ್ ಆವೃತ್ತಿಗಳು. ಐಎಸ್ಬಿಎನ್ 978-0-7946-0174-4.

ಉಲ್ಲೇಖಗಳು

ಹೊಟೆಲ್ ಗಳು
ಎಂ. ಮೋಹನ ಆಳ್ವ

ಮಿಜಾರುಗುತ್ತು ಡಾ|ಎಂ.ಮೋಹನ್ ಆಳ್ವಅವರು ಶ್ರೀ ಆನಂದ ಆಳ್ವ ಮತ್ತು ಶ್ರೀಮತಿ ಸುಂದರಿ ಆನಂದ ಆಳ್ವ ದಂಪತಿಗಳ ಮಗನಾಗಿ ೩೧-೫-೧೯೫೨ ರಲ್ಲಿ ಜನಿಸಿದರು. ವೈದ್ಯರಾಗಿ, ಕ್ರೀಡಾಪಟುವಾಗಿ, ಕಲಾವಿದರಾಗಿ, ಸಂಘಟಕರಾಗಿ, ಶಿಕ್ಷಣತಜ್ಞರಾಗಿ, ಸಮಾಜಶಾಸ್ತ್ರಜ್ಞರಾಗಿ ಪ್ರಸಿದ್ಧರು. ಕನ್ನಡ ಭಾಷೆ, ಸಾಹಿತ್ಯ, ಸಂಸ್ಕೃತಿಗಳ ಗೌರವಾರ್ಥ ಆಳ್ವಾಸ್ ನುಡಿಸಿರಿ, ರಾಷ್ಟ್ರೀಯ ಸಾಂಸ್ಕೃತಿಕ ಉತ್ಸವ ಆಳ್ವಾಸ್ ವಿರಾಸತ್, ರಾಷ್ಟ್ರೀಯ ಚಿತ್ರಕಲೆಯ ಚಿತ್ರಸಿರಿ ಮತ್ತು ಶಿಲ್ಪಕಲೆಯ ವರ್ಣವಿರಾಸತ್, ಕ್ರೀಡೆಯ `ಏಕಲವ್ಯ' ಕ್ರೀಡಾಸಂಸ್ಥೆಗಳ ಜನಕರು. ಅಳ್ವಾಸ್ ಶಿಕ್ಷಣ ಪ್ರತಿಷ್ಠಾನದ ಮೂಲಕ ೨೨ ಶಿಕ್ಷಣ ಸಂಸ್ಥೆಗಳನ್ನು ನಡೆಸುತ್ತಿದ್ದಾರೆ. ಈ ಶಿಕ್ಷಣ ಸಂಸ್ಥೆಗಳಲ್ಲಿ ಆಧುನಿಕ ಶಿಕ್ಷಣದ ಎಲ್ಲಾ ಸೌಲಭ್ಯಗಳನ್ನೂ ಒದಗಿಸಿಕೊಡುವುದರ ಮೂಲಕ ವಿದ್ಯಾರ್ಥಿಗಳ ಸರ್ವತೋಮುಖ ಅಭಿವೃದ್ಧಿಗೆ ಕಾರಣರಾಗಿದ್ದಾರೆ. ಇವರ ಶಿಕ್ಷಣದ ಕುರಿತ ಹೊಸ ಯೋಚನೆ, ಹೊಸ ಯೋಜನೆಗಳು, ಕ್ರಾಂತಿಕಾರಕ ಬದಲಾವಣೆಗಳನ್ನು ತರುವಲ್ಲಿ ಯಶಸ್ವಿಯಾದುವು. ಶಿಕ್ಷಣ ಕ್ಷೇತ್ರದಲ್ಲಿ ಬುದ್ಧಿಮತ್ತೆ, ಕ್ರೀಡೆ, ಸಾಂಸ್ಕೃತಿಕ ಪ್ರತಿಭೆ, ವಿಶೇಷ ಚೇತನರು ಹಾಗೂ ಸಮಾಜದ ಹಿಂದುಳಿದ ವರ್ಗಗಳಾದ ಕೊರಗ, ಜೇನುಕುರುಬ,ಸಿದ್ಧಿ ಮೊದಲಾದ ವಿದ್ಯಾರ್ಥಿಗಳಿಗೆ ಉಚಿತ ಶಿಕ್ಷಣದ ಸೌಲಭ್ಯವನ್ನು ಒದಗಿಸಿದ್ದಾರೆ. ಆಳ್ವಾಸ್ ಕನ್ನಡ ಮಾಧ್ಯಮ ಶಾಲೆ, ಆಳ್ವಾಸ್ ವಿಶೇಷ ಚೇತನ ವಿದ್ಯಾರ್ಥಿಗಳ ಶಾಲೆಯು ಸಂಪೂರ್ಣ ಉಚಿತ ಶಿಕ್ಷಣವನ್ನು ನೀಡುತ್ತಿದೆ.

ಉಲ್ಲೇಖಗಳು

ದಕ್ಷಿಣ ಕನ್ನಡದ ಜನಗಳು
ಸಮಾಜ ಸುಧಾರಕರು
ನಿಕೊಲಾಸ್ ಲಿಯೊನಾರ್ಡ್ ಸಾಡಿ ಕಾರ್ನೋ

ನಿಕೊಲಾಸ್ ಲಿಯೊನಾರ್ಡ್ ಸಾಡಿ ಕಾರ್ನೋ(1 ಜೂನ್ 1796 – 24 ಆಗಸ್ಟ್ 1832) ಫ್ರಾನ್ಸಿನ ಭೌತಶಾಸ್ತ್ರಜ್ಞ. ಉಷ್ಣಬಲ ಶಾಸ್ತ್ರದ (thermodyanamics)ನ ಜನಕನೆಂದು ಪ್ರಸಿದ್ಧ.

ಬಾಲ್ಯ ಮತ್ತು ಜೀವನ
ಜನನ ಪ್ಯಾರಿಸಿನಲ್ಲಿ ಜೂನ್ 1, 1796ರಲ್ಲಿ. ಈಕೊಲ್ ಪಾಲಿಟೆಕ್ನಿಕಿನಲ್ಲಿ ವ್ಯಾಸಂಗಮಾಡಿ 1814ರಲ್ಲಿ ಮಿಲಿಟರಿ ಎಂಜಿನಿಯರ್ ಆಗಿ ಕೆಲಸಕ್ಕೆ ಸೇರಿದ. ಆ ಗುಂಪಿನ ಕ್ಯಾಪ್ಟನ್ ಆಗಿ 1827ರಲ್ಲಿ ಬಡ್ತಿ ಬಂದರೂ ಮರುವರ್ಷವೇ ಆತ ಮಿಲಿಟರಿ ಹುದ್ದೆ ತ್ಯಜಿಸಿದ.

ವೈಜ್ಞಾನಿಕ ಸಂಶೋಧನೆ 
ತನ್ನ ಸಂಶೋಧನೆಗಳೆಲ್ಲವನ್ನೂ ಒಂದೇ ಒಂದು ಪುಸ್ತಕದಲ್ಲಿ ಕಾರ್ನೋ ಬರೆದು ಇಟ್ಟಿದ್ದಾನೆ. ಉಷ್ಣಯಂತ್ರಗಳ ವಿಷಯದಲ್ಲಿ ಕಾರ್ನೋ ನಡೆಸಿದ ಸಂಶೋಧನೆಗಳನ್ನು ಒಳಗೊಂಡಿರುವ ಈ ಅತ್ಯಮೂಲ್ಯ ಗ್ರಂಥವನ್ನು ಆತ ಬರೆದದ್ದು 1824ರಲ್ಲಿ. ಆದರೆ ಇದರ ಮೌಲ್ಯ ಆತ ಗತಿಸಿದ ಸುಮಾರು 16 ವರ್ಷಗಳ ಅನಂತರ ಎಂದರೆ 1848-49ರಲ್ಲಿ ಆಸಕ್ತರಿಗೆ ತಿಳಿಯಿತು. ಕೆಲ್ವಿನ್ ತೋರಿಸಿಕೊಡುವವರೆಗೂ ವಿಜ್ಞಾನಿಗಳ ಗಮನಕ್ಕೆ ಬಂದಿರಲಿಲ್ಲ. ಅದೃಷ್ಟವಶಾತ್ ಆತನ ಕೈಬರಹವನ್ನು ಜೋಪಾನವಾಗಿಟ್ಟದ್ದರಿಂದ ಇದರ ಪ್ರಕಟಣೆ ಸಾಧ್ಯವಾಯಿತು. ಈ ಗ್ರಂಥವೊಂದರಿಂದಲೇ ಕಾರ್ನೋನನ್ನು ಸುಪ್ರಸಿದ್ಧ ಭೌತಶಾಸ್ತ್ರಜ್ಞರ ಗುಂಪಿಗೆ ಸೇರಿಸಬಹುದು.
ಆತನ ಬರಹದಿಂದ ಕಾರ್ನೋ ಉಷ್ಣದ ನಿಜಸ್ವರೂಪದ ಬಗ್ಗೆ ಎಷ್ಟು ಆಳವಾಗಿ ಅಧ್ಯಯನ ನಡೆಸಿದ್ದನೆಂಬುದರ ಜೊತೆಗೆ ಉಷ್ಣದ ಯಾಂತ್ರಿಕ ಸಾಮ್ಯ ಕಂಡುಹಿಡಿಯಲು ನಾವು ಈಗ ಆಧುನಿಕವೆಂದು ಉಪಯೋಗಿಸುತ್ತಿರುವ ಉತ್ತಮ ಪ್ರಯೋಗಗಳ ಪ್ರಯತ್ನಗಳನ್ನು ಆಗಲೇ ಅವನು ಮಾಡಿದ್ದನೆಂಬುದೂ ತಿಳಿಯಿತು. ಉದಾಹರಣೆಗೆ ಜೌಲ್ ಮತ್ತು ಕೆಲ್ವಿನ್‍ರವರ ಪ್ರಸಿದ್ಧ ಸರಂಧ್ರಪ್ಲಗ್ ಪ್ರಯೋಗದ ಪ್ರಯತ್ನ ಮುಂತಾದುವುಗಳೂ ಅಲ್ಲಿದ್ದುವು. ಕಾರ್ನೋ ನೀಡಿರುವ ಉಷ್ಣಯಂತ್ರ ಪ್ರಮೇಯ ಹೀಗಿದೆ: ಯಾವ ಉಷ್ಣ ಎಂಜಿನ್ನೂ ಅದೇ ಉಷ್ಣತೆಗಳ ನಡುವೆ ಕ್ರಿಯಾಶೀಲವಾಗಿರುವ ವಿಪರ್ಯಶೀಲ ಎಂಜಿನ್‍ಗಿಂತ ದಕ್ಷತರವಾಗಿರಲಾರದು. ಆದ್ದರಿಂದ ವಿಪರ್ಯಶೀಲ (ರಿವರ್ಸಿಬಲ್) ಎಂಜಿನ್‍ನ ದಕ್ಷತೆ ಕ್ರಿಯಾನಿರತ ಪದಾರ್ಥವನ್ನು ಅವಲಂಬಿಸಿಲ್ಲ. ಬದಲು, ಅದು ವರ್ತಿಸುತ್ತಿರುವ ಉಷ್ಣತಾಮಿತಿಗಳನ್ನು ಮಾತ್ರ ಅವಲಂಬಿಸಿದೆ. ಇದು ಉಷ್ಣಚಲನಶಾಸ್ತ್ರದ ಅಡಿಗಲ್ಲಾಗಿದೆ.

ನಿಧನ
ಆಗಸ್ಟ್ 24, 1832ರಲ್ಲಿ ಕಾರ್ನೋ ಗತಿಸಿದ.

ಬಾಹ್ಯ ಸಂಪರ್ಕಗಳು
 , English translation by R. H. Thurston
 Reflections on the Motive Power of Heat (1890), English translation by R. H. Thurston (at Internet Archive)
 Sadi Carnot and the Second Law of Thermodynamics, J. Srinivasan, Resonance, November 2001, 42 (PDF file)
 Reflections on the Motive Power of Heat (1824), analysed on BibNum (click "À télécharger" for English analysis)
  American Institute of Physics, 2011. ISBN 978-0-7354-0985-9. Abstract at: . Full article (24 pages ), also at  .

ವಿಜ್ಞಾನಿಗಳು
ಭೌತವಿಜ್ಞಾನಿಗಳು
ಉಷ್ಣ ಬಲವಿಜ್ಞಾನ
ಲಾರ್ಡ್ ಕಾರ್ನ್‍ವಾಲಿಸ್

ಲಾರ್ಡ್ ಕಾರ್ನ್‍ವಾಲಿಸ್ (31 ಡಿಸೆಂಬರ್ 1738 – 5 ಒಕ್ಟೋಬರ್ 1805),ಪ್ರಥಮ ಮಾಕ್ರ್ವಿಸ್ ಬ್ರಿಟಿಷ್ ದಂಡನಾಯಕ ಮತ್ತು ಆಡಳಿತಗಾರ. 1786 ರಿಂದ 1793ರ ವರೆಗೆ ಭಾರತದ ಗವರ್ನರ್-ಜನರಲ್ ಆಗಿದ್ದ.

ಬಾಲ್ಯ ಮತ್ತು ಜೀವನ 
ಲಂಡನಿನಲ್ಲಿ 1738ರ ಡಿಸೆಂಬರ್ 31ರಂದು ಪ್ರಥಮ ಅರ್ಲ್ ಕಾರ್ನ್‍ವಾಲಿಸನ ಹಿರಿಯ ಮಗನಾಗಿ ಜನಿಸಿದ. 1757ರಲ್ಲಿ ಸೈನ್ಯವನ್ನು ಸೇರಿ ಜರ್ಮನಿಯಲ್ಲಿ ಏಳು ವರ್ಷಗಳ ಯುದ್ಧದಲ್ಲಿ ಭಾಗವಹಿಸಿದ. 1765ರ ಅನಂತರ ಕೆಲಕಾಲ ರಾಜಕಾರಣಕ್ಕಿಳಿದು ವಸಾಹತುಗಳ ತೆರಿಗೆಯ ನೀತಿಯನ್ನು ವಿರೋಧಿಸುತ್ತಿದ್ದ.

ಅಮೆರಿಕದಲ್ಲಿ 

1776ರಲ್ಲಿ ಮೇಜರ್ ಜನರಲ್ ಹುದ್ದೆಯನ್ನು ವಹಿಸಿಕೊಂಡು ಅಮೆರಿಕಕ್ಕೆ ತೆರಳಿದ. ಮರುವರ್ಷವೇ ಅಲ್ಲಿಯ ಸೈನ್ಯದ ಉಪಮುಖ್ಯಾಧಿಕಾರಿಯ ಪದವಿ ದೊರಕಿತು. ಅಮೆರಿಕದಲ್ಲಿದ್ದ ಬ್ರಿಟಿಷ್ ಅಧಿಕಾರಿಗಳಲ್ಲಿ ಶ್ರೇಷ್ಠನಾಗಿದ್ದು 1780-81ರಲ್ಲಿ ದಕ್ಷಿಣ ಭಾಗದಲ್ಲಿ ಗಮನಾರ್ಹ ಜಯಗಳಿಸಿದರೂ 1781ರ ಅಕ್ಟೋಬರಿನಲ್ಲಿ ಯಾರ್ಕ್‍ಟೌನ್ ಕದನದಲ್ಲಿ ಶರಣಾಗತನಾಗಬೇಕಾಯಿತು. ಇದರಿಂದಾಗಿ ಅಮೆರಿಕದಲ್ಲಿ ಬ್ರಿಟಿಷರ ಅಧಿಕಾರ ಕೊನೆಗೊಳ್ಳುವಂತಾಯಿತು.

ಭಾರತದ ಗವರ್ನರ್ ಜನರಲ್
ಉತ್ತಮ ಆಡಳಿತಗಾರ ಮತ್ತು ದಕ್ಷಯೋಧನೆಂದು ಹೆಸರಾಗಿದ್ದುದರಿಂದ ಇವನನ್ನು 1786ರಲ್ಲಿ ಭಾರತದ ಬ್ರಿಟಿಷ್ ಗವರ್ನರ್-ಜನರಲ್ ಆಗಿ ನೇಮಿಸಲಾಯಿತು. ಉತ್ತಮ ಅಧಿಕಾರಿಗಳ ಸಹಾಯದಿಂದ ಭಾರತದಲ್ಲಿ ಕೆಲವು ಸುಧಾರಣೆಗಳನ್ನು ಮಾಡಿ, ರಾಜ್ಯಾಡಳಿತವನ್ನೀತ ಉತ್ತಮಗೊಳಿಸಿದ. ಇತರರ ಪ್ರಯತ್ನಗಳ ಫಲವಾಗಿ ಇವನ ಕಾಲದಲ್ಲಿ ಸುಧಾರಣೆಗಳು ಜಾರಿಗೆ ಬಂದರೂ ಅವನ್ನು ಸುವ್ಯವಸ್ಥಿತ ರೀತಿಯಲ್ಲಿ ಕಾರ್ಯಗತಗೊಳಿಸಿದುದು ಇವನ ದಕ್ಷತೆಯನ್ನು ಸೂಚಿಸುತ್ತದೆ. ಬಂಗಾಳದ ಖಾಯಂ ಗುತ್ತಾ ಪದ್ಧತಿ (ಪರ್ಮನೆಂಟ್ ಲ್ಯಾಂಡ್ ರೆವೆನ್ಯೂ ಸೆಟ್ಲ್‍ಮೆಂಟ್) ಮತ್ತು ಭೂಕಂದಾಯ ಆಡಳಿತ ಸುಧಾರಣೆಗಳು ಕಟುಟೀಕೆಯನ್ನು ಎದುರಿಸಬೇಕಾಯಿತು. ಆದರೆ ಈತ ದೇಶೀಯ ಮತ್ತು ಬ್ರಿಟಿಷ್ ಆಡಳಿತವರ್ಗಗಳ ನಡುವಣ ಅಂತರಗಳನ್ನು ನಿವಾರಿಸಿ ಅವರಲ್ಲಿ ಸಮತೆಯನ್ನುಂಟುಮಾಡಲು ಪ್ರಯತ್ನಿಸಿದ. ಬ್ರಿಟಿಷ್ ಅಧಿಕಾರಿಗಳು ಆಡಳಿತದಲ್ಲಿ ವ್ಯಾಪಾರೀ ಮನೋಭಾವವನ್ನು ತೋರುತ್ತಿದ್ದುದು ಇದರಿಂದ ಕೊನೆಗೊಳ್ಳುವಂತಾಯಿತು. ನ್ಯಾಯಾಡಳಿತದಲ್ಲೂ ಹಲವಾರು ಸುಧಾರಣೆಗಳನ್ನು ತಂದ. ಇದಕ್ಕಾಗಿ ಹಿಂದೂ ನ್ಯಾಯಶಾಸ್ತ್ರ ಗ್ರಂಥಗಳನ್ನು ಇಂಗ್ಲಿಷಿಗೆ ತರ್ಜುಮೆ ಮಾಡಿಸಿದನಲ್ಲದೆ.1791 ಪೋಲೀಸ್ ದಳವನ್ನು ಏರ್ಪಡಿಸಿದ.

ಮೈಸೂರು ಯುದ್ಧ

3ನೆಯ ಮೈಸೂರು ಯುದ್ಧ ನಡೆದದ್ದು ಇವನ ಕಾಲದಲ್ಲಿ. 1790ರಲ್ಲಿ ಮೈಸೂರಿನ ಟಿಪ್ಪುಸುಲ್ತಾನ್ ಬ್ರಿಟಿಷರ ಸ್ನೇಹವನ್ನು ಸಂಪಾದಿಸಿದ್ದ. ತಿರುವಾಂಕೂರು ರಾಜ್ಯವನ್ನು ಮುತ್ತಿದುದರಿಂದ ಕಾರ್ನ್‍ವಾಲಿಸ್ ಮರಾಠರ ಮತ್ತು ಹೈದರಾಬಾದಿನ ನಿಜಾಮನ ಸಹಾಯದಿಂದ ಮೈಸೂರಿನ ಮೇಲೆ ದಂಡೆತ್ತಿಹೋಗಿ ಟಿಪ್ಪುವಿನ ರಾಜಧಾನಿಯಾಗಿದ್ದ ಶ್ರೀರಂಗಪಟ್ಟಣವನ್ನು ಮುತ್ತಲಾಗಿ, ಟಿಪ್ಪು ಶರಣಾಗತನಾಗಿ ಬ್ರಿಟಿಷರ ಷರತ್ತುಗಳಿಗೆ ಒಪ್ಪಿಕೊಂಡ. ಬ್ರಿಟಿಷ್ ಚಕ್ರವರ್ತಿ ಕಾರ್ನ್‍ವಾಲಿಸನ ಕಾರ್ಯವನ್ನು ಮೆಚ್ಚಿಕೊಂಡ. ಈತ ಲಂಡನಿಗೆ ಮರಳಿದಾಗ 1793ರಲ್ಲಿ ಇವನಿಗೆ ಮಾಕ್ರ್ವಿಸ್ ಎಂಬ ಬಿರುದನ್ನು ನೀಡಲಾಯಿತು  ಮತ್ತು ಸಚಿವಮಂಡಳಿಯ ದರ್ಜೆಯಲ್ಲಿ ಮಾಸ್ಟರ್-ಜನರಲ್ ಆಫ್ ಆರ್ಡ್‍ನೆನ್ಸ್ ಹುದ್ದೆಗೆ ನೇಮಿಸಲಾಯಿತು.

ಐರ್ಲೆಂಡ್ ನಲ್ಲಿ 
ಈತ 1798ರಿಂದ 1801ರ ವರೆಗೆ ಐರ್ಲೆಂಡಿನಲ್ಲಿ ರಾಜಪ್ರತಿನಿಧಿಯಾಗಿ (ವೈಸ್‍ರಾಯ್) ಕೆಲಸಮಾಡಿದ. 1798ರಲ್ಲಿ ಅಲ್ಲಿ ನಡೆದ ದಂಗೆಯನ್ನು ಯಶಸ್ವಿಯಾಗಿ ಅಡಗಿಸಿದ. ಪ್ರಧಾನಮಂತ್ರಿ ವಿಲಿಯಂ ಪಿಟ್ಟನ ಏಕತಾನೀತಿಗೆ ಬೆಂಬಲ ನೀಡಿ, ಕೆಥೊಲಿಕ್ ಮತ್ತು ಆರೆಂಜ್ ಜನರ ಬೆಂಬಲದಿಂದ ಅದನ್ನು ಕಾರ್ಯಗತಗೊಳಿಸಿದ. 3ನೆಯ ಜಾರ್ಜ್ ದೊರೆ ಕೆಥೊಲಿಕರಿಗೆ ಮತೀಯ ಸ್ವಾತಂತ್ರ್ಯ ನೀಡಲು ನಿರಾಕರಿಸಿದಾಗ ಈತ 1801ರಲ್ಲಿ ತನ್ನ ಹುದ್ದೆಗೆ ರಾಜೀನಾಮೆ ನೀಡಿದ. ಏಮಿಯನ್ ಶಾಂತಿ ಸಂಧಾನಕ್ಕೆ ಬ್ರಿಟನಿನ ಮುಖ್ಯ ಸಂಧಾನಕಾರನಾಗಿ ಇವನು ನೇಮಕವಾದ್ದು ಅದೇ ವರ್ಷದಲ್ಲಿ.

ನಿಧನ
1805ರಲ್ಲಿ ಮರಳಿ ಭಾರತದ ಗೌರ್ನರ್-ಜನರಲ್ ಆಗಿ ನೇಮಕವಾದಾಗ ಮನಸ್ಸಿಲ್ಲದಿದ್ದರೂ ಈತ ಭಾರತಕ್ಕೆ ಮರಳಿ ಅದೇ ವರ್ಷದ ಅಕ್ಟೋಬರ್ 5ರಂದು ಘಾಜೀಪುರದಲ್ಲಿ ಮೃತ ಹೊಂದಿದ.. ಅಲ್ಲಿ ಇವನ ಸ್ಮಾರಕವೊಂದನ್ನು ನಿರ್ಮಿಸಲಾಗಿದೆ .

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
The Peerage profile of Cornwallis
 Letters of Cornwallis from the American Revolution
 1781: The World Turned Upside Down 

ಭಾರತದ ಇತಿಹಾಸ
ಇತಿಹಾಸ
ಬ್ರಿಟೀಷ್ ಸಾಮ್ರಾಜ್ಯ
ಕೆಂಪುಬಸಲೆ



ಕೆಂಪುಬಸಲೆ

ವೈಜ್ಞಾನಿಕ ಹೆಸರು
ಬಸೆಲ್ಲ ರುಬ್ರ

ಸಸ್ಯದ ಕುಟುಂಬ
ಬಸಲ್ಲೇಸಿ

ಕನ್ನಡದ ಇತರ ಹೆಸರುಗಳು
ಕೆಂಪುಬಾಯಿ ಬಸಳೆ
ದೊಡ್ಡಬಸಳೆ
ಪೋತಕಿ
ಬಾಯಿಬಸಳೆ
ಮಂದಕಾಲಿ
ಹಿರೀಬಸಳೆ

ಇತರ ಭಾಷೆಯ ಹೆಸರುಗಳು
ಸಂಸ್ಕ್ರತ-ಅಪೊದಿಕ,ಪೊತಿಕ
ಹಿಂದಿ-ಲಾಲ್ ಬಚ್ಲು
ತಮಿಳು-ಶಿವಪ್ಪು ವಸ್ಲಕೀರೈ,ಸಿಗಪ್ಪುಪಸಲೈ
ಇಂಗ್ಲೀಷ್-ಇಂಡಿಯನ್ ಸ್ಪಿನಾಚ್

ಪರಿಚಯ
ಕೆಂಪು ಬಸಲೆ ಪ್ರಾಕೃತಿಕವಾಗಿ ಕಂಡುಬರುವುದಿಲ್ಲ,ಆದರೆ ತೋಟಗಳಲ್ಲಿ,ಕೈತೋಟಗಳಲ್ಲಿ ಸೊಪ್ಪು ತರಕಾರಿ ಬಳ್ಳಿಯಾಗಿ ಬೆಳೆಯುತ್ತಿರುವುದನ್ನು ಕಾಣಬಹುದು.ಬಸಲೆ ಆಸರೆ ಗಿಡ-ಚಪ್ಪರದ ಮೇಲೆ ಹಬ್ಬಿ ಬೆಳೆಯುತ್ತದೆ.ರಸಭರಿತ ಹಸಿರುಗೆಂಪಿನ ಬಳ್ಳಿಕಾಂಡದ ಮೇಲೆ ಸರಳವಾದ ಎಲೆಗಳು ಪರ್ಯಾಯವಾಗಿ ಜೋಡಣೆಯಾಗಿರುತ್ತವೆ.ಎಲೆಗಳ ಅಂಚು ನಯವಾಗಿರುತ್ತದೆ ಮತ್ತು ಬುಡವು ನೀಟಾಗಿ ಇಲ್ಲವೆ ಗುಂಡಾಗಿರುತ್ತದೆ.ಗುಲಾಬಿಗೆಂಪಿನ ಹೂಗಳು ಎಲೆಯ ಕಂಕುಳಲ್ಲಿರುವ ರಸಭರಿತ ಅಂತ್ಯಾರಾಭಿ ಪುಷ್ಪಮಂಜರಿಯಲ್ಲಿರುತ್ತವೆ.ಹೂವಿನಲ್ಲಿ ೫ ಕೇಸರಗಳಿರುತ್ತವೆ.ದುಂಡಾದ ಕಪ್ಪನೆಯ ಹಣ್ಣಿನಲ್ಲಿ ನೇರಳೆ ಬಣ್ಣದ ರಸತುಂಬಿರುತ್ತದೆ.
    ಮೇಲಿನ ಎಲ್ಲಾ ಹೋಲಿಕೆಯಿರುವ ಕೆಲವು ಜಾತಿಯ ಬಸಲೆ ಗಿಡದ ಕಾಂಡ ಮತ್ತು ಎಲೆ ತಿಳಿಹಸಿರಾಗಿರುತ್ತದೆ ಅಂತಹವುಗಳನ್ನು ಬಿಳಿ ಬಸಲೆ ಎಂದು ಕರೆಯುತ್ತಾರೆ.ಎರಡರಲ್ಲೂ ಒಂದೇ ತರಹದ ಔಷಧಿಯ ಗುಣವಿರುವುದರಿಂದ ಎರಡರಲ್ಲಿ ಯಾವುದನ್ನು ಬೇಕಾದರೂ ಉಪಯೋಗಿಸಬಹುದು.

ಉಪಯೋಗಗಳು
ಇದರ ಬೇರಿನ ಕಷಾಯ ಕುಡಿಯುವುದರಿಂದ ಪಿತ್ತಾಧಿಕ್ಯದಿಂದ ಬರುವ ವಾಂತಿ ಕಡಿಮೆಯಾಗುತ್ತದೆ.
ಎಲೆಗಳನ್ನು ಹಾಲಿನಲ್ಲಿ ಹಾಕಿ ಚೆನ್ನಾಗಿ ಬೇಯಿಸಿ ಎಲೆಗಳನ್ನು ಹೊರತೆಗೆದು ಅರೆದು ಕುರು ಮತ್ತು ಬಾವಿನ ಮೇಲೆ ಲೇಪಿಸಿದರೆ ಬೇಗ ವಾಸಿಯಾಗುತ್ತದೆ.
ಎಲೆಯನ್ನು ಅರೆದು ಹಣೆಗೆ ಪಟ್ಟುಹಾಕುವುದರಿಂದ ತಲೆನೋವು ವಾಸಿಯಾಗುತ್ತದೆ.ಇದನ್ನೇ ನೆತ್ತಿಗೆ ಲೇಪ ಹಾಕುವುದರಿಂದ ನೆತ್ತಿ ತಂಪಾಗಿ ಚೆನ್ನಾಗಿ ನಿದ್ದೆ ಬರುತ್ತದೆ.
ಎಲೆಯನ್ನು ಪಲ್ಯ ಮಾಡಿ ತಿನ್ನುವುದರಿಂದ ಮೂತ್ರತಡೆ,ಮೂತ್ರದಲ್ಲಿ ಕೀವು,ವೀರ್ಯದೋಷಗಳು,ದಾಹ,ಬಲಹೀನತೆ ಮುಂತಾದವುಗಳು ಗುಣವಾಗುತ್ತವೆ,ಅಲ್ಲದೆ ಪಿತ್ತಸಂಬಂಧದ ಶ್ವಾಸರೋಗಗಳೂ ನಿವಾರಣೆಯಾಗುತ್ತವೆ.

ಉಲ್ಲೇಖ

ಔಷಧೀಯ ಸಸ್ಯಗಳು
ರಾಯಿತಾ

ರಾಯಿತಾ ಮೊಸರು, ಜೊತೆಗೆ ಹಸಿ ಅಥವಾ ಬೇಯಿಸಿದ ತರಕಾರಿಗಳು, ಹೆಚ್ಚು ವಿರಳವಾಗಿ ಹಣ್ಣು, ಅಥವಾ ಬೂಂದಿ ರಾಯಿತಾ ಇದ್ದಲ್ಲಿ, ಬೇಸನ್‍ನಿಂದ ತಯಾರಿಸಲಾದ ಹಿಟ್ಟಿನ ಕರಿದ ಗುಂಡುಗಳಿಂದ ತಯಾರಿಸಲಾದ ಒಂದು ಭಾರತೀಯ, ಪಾಕಿಸ್ತಾನಿ ಮತ್ತು ಬಾಂಗ್ಲಾದೇಶಿ ಹೆಚ್ಚುವರಿ ಭಕ್ಷ್ಯ. ಪಾಶ್ಚಾತ್ಯ ಪಾಕಪದ್ಧತಿಯಲ್ಲಿನ ಡಿಪ್ ಅಥವಾ ಬೇಯಿಸಿದ ಸ್ಯಾಲಡ್ ಇದರ ಅತ್ಯಂತ ನಿಕಟ ಅಂದಾಜು. ಕೆಲವು ಏಷ್ಯನ್ ಪಾಕಪದ್ಧತಿಗಳ ಮುಖ್ಯ ತಿನಿಸುಗಳಾದ ಮಸಾಲೆಯುಕ್ತ ಮೇಲೋಗರಗಳು ಮತ್ತು ಕಬಾಬ್‍ಗಳಿಗೆ ವ್ಯತಿರಿಕ್ತವಾಗಿ ರಾಯಿತಾ ತಂಪಾಗಿಸುವ ಪರಿಣಾಮ ಹೊಂದಿರುತ್ತದೆ. ಸಸ್ಯಾಹಾರಿ ಭಾರತೀಯ ಪಾಕಪದ್ಧತಿಯಲ್ಲಿ, ಕೆಲವು ಬಗೆಯ ಫ಼್ಲ್ಯಾಟ್‍ಬ್ರೆಡ್ಅನ್ನು ರಾಯಿತಾ, ಚಟ್ನಿಗಳು ಮತ್ತು ಉಪ್ಪಿನಕಾಯಿಗಳ ಜೊತೆಗೆ ತಿನ್ನಬಹುದು. ಮೊಸರನ್ನು ಕೊತ್ತಂಬರಿ, ಹುರಿದ ಜೀರಿಗೆ, ಮೆಂತ್ಯ, ಕಾಯೆನ್ ಮೆಣಸಿನಕಾಯಿ, ಚಾಟ್ ಮಸಾಲಾ ಮತ್ತು ಇತರ ಮೂಲಿಕೆಗಳು ಹಾಗೂ ಸಂಬಾರ ಪದಾರ್ಥಗಳಿಂದ ರುಚಿಗೊಳಿಸಬಹುದು.

ಖಾದ್ಯ, ತಿನಿಸು
ಸಾಬುದಾಣಾ ವಡೆ

ಸಾಬುದಾಣಾ ವಡೆ ಮಹಾರಾಷ್ಟ್ರದ ಒಂದು ಸಾಂಪ್ರದಾಯಿಕ ಕರಿದ ಲಘು ಆಹಾರ. ಅದನ್ನು ಹಲವುವೇಳೆ ಮಸಾಲೆಯುಕ್ತ ಹಸಿರು ಚಟ್ನಿ ಮತ್ತು ಬಿಸಿ ಮಸಾಲೆ ಚಹಾದೊಂದಿಗೆ ಬಡಿಸಲಾಗುತ್ತದೆ ಮತ್ತು ತಾಜಾ ಇದ್ದಾಗ ತಿಂದರೆ ಅತ್ಯುತ್ತಮವಾಗಿರುತ್ತದೆ. ಸಾಬುದಾಣಾ ವಡೆ ಉಪವಾಸದ ಸಮಯದಲ್ಲಿ ಅತ್ಯುತ್ತಮ ಆಯ್ಕೆಯಾಗಿದೆ. ಹಾಗಾಗಿ, ಇದನ್ನು ಸಾಮಾನ್ಯವಾಗಿ ಧಾರ್ಮಿಕ ಹಬ್ಬಗಳು ಮತ್ತು ನವರಾತ್ರಿ ವ್ರತದ ಅವಧಿಯಲ್ಲಿ ಬಡಿಸಲಾಗುತ್ತದೆ. ಸಾಬುದಾಣಾ ವಡೆಗಳು ಗರಿಗರಿಯಾಗಿರುತ್ತವೆ ಮತ್ತು ಬಾಯಲ್ಲಿಟ್ಟ ತಕ್ಷಣ ಕರಗಿಬಿಡುತ್ತವೆ ಮತ್ತು ಇನ್ನಷ್ಟು ಬೇಕೆನ್ನುವ ಆಸೆ ಉಂಟು ಮಾಡುತ್ತವೆ. ಮಾಡುವ ವಿಧಾನಗಳು ಸರಳವಾಗಿವೆ ಆದರೆ ಸಮಯ ತೆಗೆದುಕೊಳ್ಳುತ್ತವೆ. ಸಾಬುದಾಣಿಯನ್ನು ರಾತ್ರಿಯಿಡಿ ನೆನೆಸಿಡಬೇಕು; ಆಲೂಗಡ್ಡೆಗಳನ್ನು ಬೇಯಿಸಬೇಕು, ಸಿಪ್ಪೆ ತೆಗೆದು ಹಿಸುಕಬೇಕು; ಶೇಂಗಾವನ್ನು ಹುರಿದು, ಸಿಪ್ಪೆ ಸುಲಿದು, ತರಿತರಿಯಾಗಿ ರುಬ್ಬಿಕೊಳ್ಳಬೇಕು. ಕೆಂಪು ಮೆಣಸಿನಕಾಯಿ, ಹಸಿರು ಮೆಣಸಿನಕಾಯಿ, ಸಣ್ಣಗೆ ಹೆಚ್ಚಿದ ಕೊತ್ತಂಬರಿ, ಉಪ್ಪು ಮತ್ತು ಕರಿಯಲು ಎಣ್ಣೆ ಸಾಬುದಾಣಾ ವಡೆಗೆ ಅಗತ್ಯವಾದ ಇತರ ಹೆಚ್ಚುವರಿ ಪದಾರ್ಥಗಳು.

ಚಿತ್ರಗಳು

ಖಾದ್ಯ, ತಿನಿಸು
ಹೆಸರು ಕಾಳು ದೋಸೆ

ಹೆಸರು ಕಾಳು ದೋಸೆ, ಅಥವಾ ಪೆಸರಟ್ಟು ದೋಸೆಯನ್ನು ಹೋಲುವ ಒಂದು ಕ್ರೇಪ್‍ನಂತಹ ಬ್ರೆಡ್. ಅದನ್ನು ಹೆಸರು ಕಾಳಿನ ಹಿಟ್ಟಿನಿಂದ ತಯಾರಿಸಲಾಗುತ್ತದೆ ಆದರೆ ದೋಸೆಗೆ ಭಿನ್ನವಾಗಿ, ಅದು ಉದ್ದಿನ ಬೇಳೆಯನ್ನು ಹೊಂದಿರುವುದಿಲ್ಲ. ಇದನ್ನು ಒಂದು ಲಘು ಆಹಾರವಾಗಿ ತಿನ್ನಲಾಗುತ್ತದೆ ಮತ್ತು ಭಾರತದ ಆಂಧ್ರ ಪ್ರದೇಶ ಮತ್ತು ರಾಜಸ್ಥಾನದಲ್ಲಿ ಜನಪ್ರಿಯವಾಗಿದೆ. ಅದನ್ನು ವಿಶಿಷ್ಟವಾಗಿ ಶುಂಠಿ ಅಥವಾ ಹುಣಸೆ ಚಟ್ನಿಯೊಂದಿಗೆ ಬಡಿಸಲಾಗುತ್ತದೆ. ಹಸಿರು ಮೆಣಸಿನಕಾಯಿ, ಶುಂಠಿ ಮತ್ತು ಈರುಳ್ಳಿಯನ್ನು ಈ ತಿನಿಸಿನ ವಿಭಿನ್ನ ವಿಧಗಳಲ್ಲಿ ಬಳಸಲಾಗುತ್ತದೆ. ಹೆಸರು ಕಾಳನ್ನು ನೀರಿನಲ್ಲಿ ಕನಿಷ್ಟಪಕ್ಷ ೪ ಗಂಟೆ ನೆನೆಸಿಡಬೇಕು. ನಂತರ, ನೆಂದ ಕಾಳನ್ನು ಮಿಕ್ಸರ್ ಜಾರ್‍ನಲ್ಲಿ ಹಸಿರು ಮೆಣಸಿನಕಾಯಿ, ಶುಂಠಿ, ಸ್ವಲ್ಪ ಉಪ್ಪಿನ ಜೊತೆಗೆ ಹಾಕಿ ರುಬ್ಬಿಕೊಳ್ಳಬೇಕು. ರುಬ್ಬಿದ ಹಿಟ್ಟನ್ನು ಸ್ವಲ್ಪ ಕಾಲ ಬಿಡಬೇಕು. ನಂತರ ಬಿಸಿ ಬಾಣಲೆ ಮೇಲೆ ಸ್ವಲ್ಪ ಹಿಟ್ಟನ್ನು ಹಾಕಿ, ಹರಡಿ, ಬೇಯಿಸಬೇಕು. ಬಾಣಲೆಯನ್ನು ಬಿಟ್ಟುಕೊಂಡ ನಂತರ ಪೆಸರಟ್ಟನ್ನು ತೆಗೆಯಬೇಕು ಮತ್ತು ಚಟ್ನಿಯೊಂದಿಗೆ ಬಡಿಸಬೇಕು.

ಖಾದ್ಯ, ತಿನಿಸು
ಅವಿಯಲ್

ಅವಿಯಲ್ ಕೇರಳದಲ್ಲಿ ಹುಟ್ಟಿಕೊಂಡಿದ್ದು ಎಂದು ನಂಬಲಾದ ಮತ್ತು ಕೇರಳ ಪಾಕಪದ್ಧತಿ, ತಮಿಳುನಾಡು ಪಾಕಪದ್ಧತಿ ಮತ್ತು ಉಡುಪಿ ಪಾಕಪದ್ಧತಿಯಲ್ಲಿ ಸಾಮಾನ್ಯವಾದ ಒಂದು ತಿನಿಸು. ಅದು ತರಕಾರಿಗಳು ಮತ್ತು ಕೊಬ್ಬರಿಯ ಗಟ್ಟಿ ಮಿಶ್ರಣ ಮತ್ತು ತೆಂಗಿನ ಎಣ್ಣೆ ಹಾಗೂ ಕರಿಬೇವಿನ ಒಗ್ಗರಣೆ ಕೊಡಲಾಗುತ್ತದೆ. ಅವಿಯಲ್ ಕೇರಳದ ಸಸ್ಯಾಹಾರಿ ಹಬ್ಬದೂಟವಾದ ಸಾಢ್ಯದ ಒಂದು ಅತ್ಯಗತ್ಯ ಭಾಗವೆಂದು ಪರಿಗಣಿತವಾಗಿದೆ. ಸುವರ್ಣಗೆಡ್ಡೆ, ಬಾಳೆ, ಕುಂಬಳಕಾಯಿ, ಅವರೆಕಾಯಿ, ಬದನೆಕಾಯಿ, ಸೌತೆಕಾಯಿ, ನುಗ್ಗೆಕಾಯಿ, ಪಡವಲಕಾಯಿ ಅವಿಯಲ್‍ನಲ್ಲಿ ಸಾಮಾನ್ಯವಾಗಿ ಬಳಸಲಾದ ತರಕಾರಿಗಳು. ಗಜ್ಜರಿ, ಅವರೆಕಾಯಿ ಇತ್ಯಾದಿ ಇತ್ತೀಚಿನ ಪರಿಚಯವಾದರೆ, ಉತ್ತರ ಕೇರಳದ ಅವಿಯಲ್ ಹಾಗಲಕಾಯಿಯನ್ನೂ ಒಳಗೊಳ್ಳುತ್ತದೆ. ಕೆಲವರು ಮೊಸರನ್ನು ಬಿಡುತ್ತಾರೆ ಅಥವಾ ಅದರ ಬದಲಾಗಿ ಮಾವಿನಕಾಯಿ ಅಥವಾ ಹುಣಸೆ ತಿರುಳನ್ನು ಬಳಸಲು ಇಷ್ಟಪಡುತ್ತಾರೆ. ಈ ತಿನಿಸನ್ನು ಗ್ರೇವಿಯಾಗಿ ತಯಾರಿಸಬಹುದು ಅಥವಾ ಅರೆ ಘನ ಹೆಚ್ಚುವರಿ ಖಾದ್ಯವಾಗಿ ತಯಾರಿಸಬಹುದು. ಇದನ್ನು ಸಾಮಾನ್ಯವಾಗಿ ಅನ್ನದೊಂದಿಗೆ ತಿನ್ನಲಾಗುತ್ತದೆ.
ಖಾದ್ಯ, ತಿನಿಸು
ವಿಡಿಯೋಟೆಕ್ಸ್ಟ್

ವಿಡಿಯೋಟೆಕ್ಸ್ಟ್ ಹಾಗೂ ಟೆಲಿಟೆಕ್ಸ್ಟ್ ಹೆಚ್ಚಾಗಿ ಒಂದನ್ನೊಂದು ಹೋಲುತ್ತವೆ. ಇವುಗಳ ಒಂದೇ ಒಂದು ವ್ಯತ್ಯಾಸವೆಂದರೆ, ವಿಡಿಯೋಟೇಕ್ಸ್ಟ್ ಸಂಪರ್ಕ ಜಾಲವಾಗಿ ಸಾರ್ವಜನಿಕ ದೂರವಾಣಿ ಜಾಲವನ್ನು ಉಪಯೋಗಿಸಿಕೊಳ್ಳುತ್ತದೆ. ಇದರಲ್ಲಿ ಚಂದಾದಾರನು ಒಂದು ದೂರವಾಣಿ ಕರೆಯನ್ನು ಮಾಡಿ, ವಿಡಿಯೋಟೆಕ್ಸ್ಟ್ ಪ್ರಾಧಿಕಾರದ ಗಣಕಯಂತ್ರ ವ್ಯವಸ್ಥೆಯ ಜೊತೆಯಲ್ಲಿ ತಾತ್ಕಾಲಿಕ ಕೊಂಡಿಯನ್ನು ಸ್ಥಾಪಿಸಿಕೊಳ್ಳುತ್ತಾನೆ. ಗಣಕಯಂತ್ರವು ದೂರವಾಣಿಯ ಮೂಲಕ ಮಾಹಿತಿಯನ್ನು ಕಳುಹಿಸುತ್ತದೆ. ಅದನ್ನು ಒಂದು ಅಯಸ್ಕಾಂತ ಟೇಪಿನ ಮೇಲೆ, ಡಿಕೋಡರ್'ನಿಂದ ಅನುವಾದಿಸಿ ದೂರದರ್ಶನ ಪರದೆಯ ಮೇಲೆ ಪ್ರದರ್ಶಿಸಲಾಗುತ್ತದೆ. ಮಾಹಿತಿಯನ್ನು ಬಣ್ಣ ಮತ್ತು ಕಪ್ಪು ಬಿಳುಪು ದೂರದರ್ಶನಗಳೆರಡರ ಮೇಲೂ ಪ್ರದರ್ಶಿಸಬಹುದು. ವೀಕ್ಷಕನು ವಿಡಿಯೋಟೆಕ್ಸ್ಟ್ ಸೇವೆಯನ್ನು ಪೂರ್ಣಗೊಳಿಸಿದ ಮೇಲೆ, ದೂರವಾಣಿ ಮಾರ್ಗವು ತನ್ನಷ್ಟಕ್ಕೆ ತಾನೇ ಕಡಿದು ಹೋಗುತ್ತದೆ. 

ವಿಡಿಯೋಟೆಕ್ಸ್ಟ್ ಸೌಲಭ್ಯವನ್ನು ಉಪಯೋಗಿಸುವವನು ಯಾವುದೇ ಮಾಹಿತಿಗಳನ್ನು ಸುಲಭವಾಗಿ ಪಡೆಯಬಹುದು. ವಾಸ್ತವವಾಗಿ ಅಂಕಿ ಅಂಶ ಮೂಲವು ಈ ಎಲ್ಲಾ ವಿಷಯಗಳ ಬಗ್ಗೆ ಆ ಸಮಯದವರೆಗಿನ ಮಾಹಿತಿಗಳನ್ನು ಇಟ್ಟುಕೊಂಡಿರುತ್ತದೆ. ಮತ್ತು ದೂರವಾಣಿ ಕರೆಯನ್ನು ಕೊಟ್ಟಾಗ ಗಣಕಯಂತ್ರವು, ಅಂಕಿ ಅಂಶದ ಮೂಲದಿಂದ ಮಾಹಿತಿಯನ್ನು ಹುಡುಕಿ ಅದನ್ನು ದೂರವಾಣಿ ಮೂಲಕ ಕಳುಹಿಸುತ್ತದೆ ಮತ್ತು ಕೆಲವೇ ಸೆಕೆಂಡುಗಳಲ್ಲಿ ಚಂದಾದಾರನು ಅದನ್ನು ಪಡೆಯುತ್ತಾನೆ.

ಉಲ್ಲೇಖ

ಗಣಕ ವಿಜ್ಞಾನ
ಗಣಕಯಂತ್ರ
ಟೆಲಿಟೆಕ್ಸ್ಟ್

ಟೆಲಿಟೆಕ್ಸ್ಟ್ ನಲ್ಲಿ ದೂರದರ್ಶನ ಪ್ರಸಾರ ಕೇಂದ್ರದಲ್ಲಿ ಗಣಕಯಂತ್ರ ವ್ಯವಸ್ಥೆಯಿಂದ ಮಾಹಿತಿಯನ್ನು ಶೇಖರಿಸಲಾಗುತ್ತದೆ. ಇದಕ್ಕೆ ಅಂಕಿಅಂಶ ಮೂಲ ಅಥವಾ ಡಾಟಾಬೇಸ್ ಎಂದು ಹೆಸರು. ಈ ಅಂಶಗಳನ್ನು ಪುಟದಲ್ಲಿ ವ್ಯವಸ್ಥೆಗೊಳಿಸಿ ಪ್ರತಿಯೊಂದು ಪುಟವನ್ನು ಸಂಪೂರ್ಣವಾಗಿ ಸಂಪಾದಿಸಲಾಗುತ್ತದೆ. ಅದನ್ನು ಚಕ್ರೀಯ ರೀತಿಯಲ್ಲಿ ವಹನ ಮಾಡಿ, ಅಂಕಿಅಂಶ ಮೂಲದಲ್ಲಿ ಶೇಖರಿಸಲ್ಪಟ್ಟ ಪ್ರತಿಯೊಂದು ಪುಟವನ್ನು ಪ್ರತೀ ೧೫-೨೦ ಸೆಕೆಂಡುಗಳಲ್ಲಿ ಪುನರ್ ಪ್ರಸಾರ ಮಾಡಲಾಗುತ್ತದೆ. ವೀಕ್ಷಕನು ಪುಟವನ್ನು ಶೇಖರಿಸುವುದಕ್ಕೆ ಜ್ಞಾಪಕಶಕ್ತಿಯಿರುವ ಡಿಕೋಡರ್'ಅನ್ನು ಮತ್ತು ಟೆಕ್ಸ್ಟ್'ಗೆ ಅಥವಾ ರೇಖಾಕೃತಿ ರೂಪದೊಳಕ್ಕೆ ಪಡೆದ ಸಂಕೇತಗಳನ್ನು ಬದಲಾಯಿಸುವುದಕ್ಕೆ ಪ್ರೊಸೆಸರ್'ಅನ್ನು ಉಪಯೋಗಿಸಬೇಕು. ವೀಕ್ಷ್ಕನು ತನಗೆ ಆಸಕ್ತಿಯಿರುವ ಪುಟವನ್ನು ಆರಿಸಿಕೊಳ್ಳಲು ಕೈಯಲ್ಲಿ ಹಿಡಿದ ಸಂಖ್ಯೆಗಳ ಕೀಲಿ ಪ್ಯಾಡಿನ ಉಪಯೋಗವನ್ನು ಪಡೆಯುತ್ತಾನೆ. "ಡಿಕೋಡರ್" ಎಂಬುದು ಪರದೆಯ ಮೇಲೆ ಪ್ರದರ್ಶಿಸಲು ಪುಟವನ್ನು ತನ್ನ ನೆನಪಿನಲ್ಲಿ ಶೇಖರಿಸುತ್ತದೆ. 

ಬ್ರಿಟಿಷ್ ಟೆಲಿಟೆಕ್ಸ್ಟ್ ಗುಣಮಟ್ಟದಲ್ಲಿ ಒಂದು ಸಾಲಿನಲ್ಲಿ ೪೦ ಅಕ್ಷರಗಳಿರುವ ೨೪ ಸಾಲುಗಳು ಒಂದು ಪುಟದಲ್ಲಿರುತ್ತದೆ. ಆಕರ್ಷಕ ಪರದೆ ರೂಪವನ್ನು ಕೊಡಲು ಕೆಲವು ಅಕ್ಷರಗಳು ಖಾಲಿ ಇರಬಹುದು.

ಟೆಲಿಟೆಕ್ಸ್ಟ್ ಪ್ರಸಾರವನ್ನು ದೂರದರ್ಶನ ಕಾರ್ಯಕ್ರಮದ ಜೊತೆಯಲ್ಲಿ ಮಿಶ್ರ ಮಾಡಬಹುದು. ವಹನದ ಸಮಯದಲ್ಲಿ ಸ್ವಿಚ್ ಅನ್ನು ಅದುಮಿದರೆ ಟಿ.ವಿ ಪರದೆಯ ಪ್ರತಿ ಎರಡು ಚಕ್ರಗಳಿಗೆ ೬೨೫ ಸಾಲುಗಳಂತೆ ಮಾಹಿತಿಗಳನ್ನು ಬಳಿಯುತ್ತದೆ. ಪರದೆಯ ಮೇಲಿನ ೬೨೫ ಸಾಲುಗಳಲ್ಲಿ ಪ್ರತಿ ಚಕ್ರದಲ್ಲಿ ೩೧೨ ಸಾಲುಗಳು ಸ್ಥಳ ಬಿಟ್ಟಿರುವ ರೀತಿಯಲ್ಲಿ ಬರೆದಿರುತ್ತದೆ. ಈ ೩೧೨ ಸಾಲುಗಳಲ್ಲಿ, ೨೮೦ ಮಾತ್ರ ವೀಕ್ಷಿಸಲ್ಪಡುತ್ತದೆ. ಉಳಿದವು ದೂರದರ್ಶನ ಪರದೆಯ ಮೇಲಿನ ಅಥವಾ ಕೆಳಗಿನ ಅಂಚುಗಳಲ್ಲಿ ಉಳಿಯುತ್ತದೆ. 

ಟೆಲಿಟೆಕ್ಸ್ಟ್ ಎಂಬುದು ಇತ್ತೀಚಿನ ಮಾಹಿತಿಗಳನ್ನು ಪಡೆಯಲು ವರ್ತಮಾನ ಏಜೆನ್ಸಿಗಳಿಗೆ ಉಪಯುಕ್ತವಾಗಿದೆ. ಪ್ರಪಂಚದ ಘಟನೆಗಳನ್ನು ಟೆಲಿಟೆಕ್ಸ್ಟ್'ನ ಸಹಾಯದಿಂದ ವರ್ತಮಾನ ಏಜೆನ್ಸಿಜಳಿಗೆ ರವಾನಿಸಿ ಅಲ್ಲಿ ಅದನ್ನು ಸಂಗ್ರಹಿಸಿ, ಪರಿಷ್ಕರಿಸಲಾಗಿತ್ತದೆ. ವರ್ತಮಾನ ಏಜೆನ್ಸಿಯು, ಸಮಾಚಾರಗಳನ್ನು ಮುದ್ರಣಾಲಯಕ್ಕೆ ಕಳುಹಿಸುವುದರ ಮೂಲಕ ಪತ್ರಿಕೆಗಳ ರೂಪದಲ್ಲಿ ಮುದ್ರಿಸಲ್ಪಡುತ್ತದೆ. ಭಾರತದಲ್ಲಿ "ಹಿಂದೂಪತ್ರಿಕೆ" ಯನ್ನು ಟೆಲಿಟೆಕ್ಸ್ಟ್ ಸಹಾಯದಿಂದ ಮುದ್ರಿಸಲಾಗುತ್ತದೆ.

ಪ್ರಾರಂಭದಲ್ಲಿ ಸಮಾಚಾರ ತಲೆಬರಹಗಳನ್ನು ಉಪಶಿರೋನಾಮೆ(ಸಬ್ ಟೈಟಲ್ಸ್)ಯನ್ನು ಉಪಯೋಗಿಸಿ ಪ್ರದರ್ಶಿಸಲು ಟೆಲಿಟೆಕ್ಸ್ಟ್ ಅನ್ನು ಬಳಸಲಾಗುತ್ತಿತ್ತು. ಈಗ ರೈಲುಗಳ ಮತ್ತು ವಿಮಾನಗಳ ಹೊರಡುವ ಸಮಯಗಳ ಬಗ್ಗೆ ಮಾಹಿತಿಗಳನ್ನು ಪ್ರದರ್ಶಿಸುತ್ತದೆ. ಹವಾಮಾನ, ಕ್ರೀಡೆ, ಸಿನಿಮಾ ಮುಂತಾದವುಗಳ ಮಾಹಿತಿಗಳನ್ನು ಇದು ಕೊಡುತ್ತದೆ.

ಉಲ್ಲೇಖ

ಗಣಕ ವಿಜ್ಞಾನ
ಗಣಕಯಂತ್ರ
ಬ್ರೇಕಥ್ರೂ ಸೈನ್ಸ್ ಸೊಸೈಟಿ

[ ಚುಟುಕು ಲೇಖನ]

ಇತಿಹಾಸ
ಬ್ರೇಕಥ್ರೂ ಸೈನ್ಸ್ ಸೊಸೈಟಿಯು ಒಂದು ವಿಜ್ಞಾನ ಪ್ರಚಾರಕ ಸಂಸ್ಥೆ.ಇದು ಕ್ರಿ.ಶ ೧೯೯೫ ರಲ್ಲಿ ಸ್ಥಾಪಿತವಾಯಿತು.

ಧ್ಯೇಯಗಳು
 ಮಾನವೀಯತೆಯ ನಾಶಕ್ಕೆ ವಿಜ್ಞಾನವನ್ನು ದುರುಪಯೋಗಿಸಿಕೊಳ್ಳುವುದರ ವಿರುದ್ದ ಹೋರಾಡುವುದು.
 ವೈಜ್ಞಾನಿಕ ಮತ್ತು ತಾರ್ಕಿಕ ಮನೋಭಾವ ಬೆಳೆಸುವದು.

ಚಟುವಟಿಕೆಗಳು

ಉಲ್ಲೇಖಗಳು

ಜನಪಪ್ರಿಯ ವಿಜ್ಞಾನ ಸಂಸ್ಥೆಗಳು
ಮಹಾಗುರು ಎಜ್ಯುಕೆಶನಲ್ ಟ್ರಸ್ಟ

[ ಚುಟುಕು ಲೇಖನ]
ಮಹಾಗುರು ಎಜ್ಯುಕೆಶನಲ್ ಟ್ರಸ್ಟ

ಇತಿಹಾಸ
ಮಹಾಗುರು ಎಜ್ಯುಕೆಶನಲ್ ಟ್ರಸ್ಟ ಒಂದು ಸಾರ್ವಜನಿಕ ಚಾರಿಟಬಲ್ ಟ್ರಸ್ಟ್. ಇದು ಕ್ರಿ.ಶ ೨೦೦೬ ರಲ್ಲಿ ಸ್ಥಾಪಿತವಾಯಿತು.

ಧ್ಯೇಯಗಳು
 ಅರ್ಥಿಕವಾಗಿ ಹಿಂದುಳಿದಿರುವ ಬುಧ್ದಿವಂತ ವಿದ್ಯಾರ್ಥಿಗಳಿಗೆ ಶಿಕ್ಷಣ ಮುಂದುವರಿಸಲು ಅರ್ಥಿಕ ಸಹಾಯವದಗಿಸುವದು.
 ವಿದ್ಯಾರ್ಥಿಗಳಿಗೆ ಶಿಕ್ಷಣದ ಬಗ್ಗೆ ಮಾರ್ಗದರ್ಶನ ನೀಡುವುದು.

ಚಟುವಟಿಕೆಗಳು
 ಪ್ರತಿ ವರ್ಷ ಅರ್ಹ ವಿದ್ಯಾರ್ಥಿಗಳನ್ನು ಗುರುತಿಸಿ ವಿದ್ಯಾರ್ಥಿವೇತನ ನೀಡುವುದು.

ಉಲ್ಲೇಖಗಳು

ಸಾರ್ವಜನಿಕ ಚಾರಿಟಬಲ್ ಟ್ರಸ್ಟಗಳು
ಸಾಬೂನು



ಸೋಪು(ಸಾಬೂನು)

ಪುರಾತನ ರೋಮನ್ನರು ಕೂಡ ಮರಳು ಅಥವಾ ಜ್ವಾಲಾಮುಖಿ ನೊರೆಯಂತಹ ವಸ್ತುವಿನಿಂದ ಮೈ ಉಜ್ಜಿಕೊಳ್ಳುತ್ತಿದ್ದರು. ನಂತರ ಕಡ್ಡಿಗಳನ್ನು ಬಳಸಿ ದೇಹದಿಂದ ಕೊಳೆಯನ್ನು ತೆಗೆಯುತ್ತಿದ್ದರು. ಸಾಬೂನಿನ ಆವಿಷ್ಕಾರದ ನಂತರ ರೋಮನ್ ಸಾಮ್ರಾಜ್ಯದುದ್ದಕ್ಕೂ ಇದು ಜನಪ್ರಿಯವಾಯಿತು ಎಂದು ಚರಿತ್ರೆ ಹೇಳುತ್ತದೆ. ಪುರಾತನ ಚೀನೀಯರು ಪ್ರಾಣಿಗಳ ಕೊಬ್ಬನ್ನು ಬಳಸದೆ, ಸಸ್ಯಜನ್ಯ ಮತ್ತು ತಯಾರಿಸುತ್ತಿದ್ದರು. ಆದರೆ ಇದು ಜನಪ್ರಿಯವಾಗಲಿಲ್ಲ. ಸಸ್ಯಗಳಿಂದ ಹಿಂಡಿದ ಎಣ್ಣೆ ಬಳಸಿ ಸಾಬೂನು ತಯಾರಿಸಿದ ಶ್ರೇಯ ಅರಬ್ ರಾಷ್ಟ್ರಗಳ ರಸಾಯನ ವಿಜ್ಞಾನಿಗಳಿಗೆ ಸಲ್ಲುತ್ತದೆ. ಆಲಿವ್ ತೈಲ, ಪರಿಮಳ ಸೂಸುವ ಮರಗಳ ತೈಲ. ಕ್ಷಾರ ದ್ರಾವಣ ಬಳಸಿ ಸಾಬೂನನ್ನು ತಯಾರಿಸುವ ವಿಧಾನವನ್ನು ಇವರು ಪರಿಚಯಿಸಿದರು. ಏಳನೇ ಶತಮಾನದ ಆರಂಭದಲ್ಲಿ ನಬ್ಲಸ್ ಕುಷಾ ಮತ್ತು ಬಾಸ್ರಾಗಳಲ್ಲಿ ಸುವಾಸನೆ ಭರಿತ, ಬಣ್ಣ ಹೊಂದ್ದಿದ್ದ ಸಾಬೂನುಗಳು ತಯಾರಾದವು. ಈ ಸಾಬೂನುಗಳು ದ್ರಾವಣ ಮತ್ತು ಘನ ಸ್ಥಿತಿಯಲ್ಲಿ ಲಭ್ಯವಿದ್ದವು. ಶೇವಿಂಗ್ ಉದ್ದೇಶಕ್ಕಾಗಿ ಪ್ರತ್ಯೇಕ ಸಾಬೂನನ್ನು ಈ ತಜ್ಞರು ರೂಪಿಸಿದರು.

ಸಾಬೂನು ತಯಾರಿಕೆ ಉದ್ದಿಮೆಯಾಗಿ ಬದಲಾಗಿದ್ದು ೧೩ನೇ ಶತಮಾನದಲ್ಲಿ ಈ ಅವಧಿಯಲ್ಲಿ ಇಟಲಿ, ಫ್ರಾನ್ಸ್ ಗಳು ಸಾಬೂನು ತಯಾರಿಕಾ ಕೇಂದ್ರಗಳಾಗಿ ಮಾರ್ಪಾಟಾದವು. ಕಾರ್ಖಾನೆಗಳು ಸ್ಥಾಪನೆಗೊಂಡವು. ಕಾಲಕ್ರಮೇಣ ಸ್ನಾನಕ್ಕೆ, ಶೇವಿಂಗ್, ಬಟ್ಟೆ ತೊಳೆಯುವ ಉದ್ದೇಶಕ್ಕೆ ಬಳಸಲಾಗುವ ಸಾಬೂನುಗಳನ್ನು ಪ್ರತ್ಯೇಕಿಸಿ ಅವುಗಳಿಗೆ ಪರಿಮಳವನ್ನು ಹಾಕುವ ಕೆಲಸವೂ ನಡೆಯಿತು. ೧೬ನೇ ಶತಮಾನದಲ್ಲಿ ಪ್ರಾಣಿಗಳ ಕೊಬ್ಬಿನ ಬಳಕೆಯನ್ನು ವಿರೋಧಿಸಿ ಆಲಿವ್ ನಂತಹ ಮರಗಳಿಂದ ತೆಗೆದ ಎಣ್ಣೆಗಳಿಂದ ತಯಾರಿಸಿದ ಮತ್ತಷ್ಟು ಸುಧಾರಿತ ಸಾಬೂನು ಫ್ರಾನ್ಸ್ ನಲ್ಲಿ ತಯಾರಾಯಿತು. ಈಗಲೂ ಈ ಸಾಬೂನುಗಳನ್ನು ತಯಾರಿಸಲಾಗುತ್ತಿದೆ. ಕೈಗಾರಿಕಾ ಕ್ರಾಂತಿ ಆಗುವವರೆಗೂ ಸಾಬೂನುಗಳ ತಯಾರಿಕೆ ಸಣ್ಣ ಪ್ರಮಾಣದಲ್ಲೇ ನಡೆಯುತ್ತಿತ್ತು. ಬೆಲೆ ಕೂಡ ದುಬಾರಿಯಾಗಿತ್ತು. ೧೮ನೇ ಶತಮಾನದ ಅಂತ್ಯಕ್ಕೆ ಕಾರ್ಖಾನೆಗಳಲ್ಲಿ ತಯಾರಾದ ಸಾಬೂನುಗಳು(ಬಾರ್ ಸೋಪ್) ಮಾರುಕಟ್ಟೆಯಲ್ಲಿ ದೊರೆಯುವಂತಾಗಿದೆ.

ನಮ್ಮ ದೈನಂದಿನ ಬದುಕಿನ ಭಾಗವಾಗಿರುವ 'ಸಾಬೂನು' ಅಥವಾ 'ಸೋಪ್'ಗೆ ೬೦೦೦ ವರ್ಷಗಳ ಸುದೀರ್ಘ ಇತಿಹಾಸ ಇದೆ. ಸಾಬೂನಿನ ಮೂಲ ಮಾದರಿ ತಯಾರಾಗಿದ್ದು ಕ್ರಿ.ಪೂ. ೨೮೦೦ರಲ್ಲಿ. ಪುರಾತನ ಬ್ಯಾಬಿಲೋನಿಯನ್ ಜನರು ಪ್ರಾಣಿಗಳ ಕೊಬ್ಬನ್ನು ಬೂದಿ ಮತ್ತು ನೀರಿನೊಂದಿಗೆ ಕುದಿಸಿ ನೊರೆ ಉಂಟು ಮಾಡುತ್ತಿದ್ದ ಜೆಲ್ ರೂಪದ ವಸ್ತುವನ್ನು ತಯಾರಿಸುತ್ತಿದ್ದರು ಎಂದು ಹೇಳುತ್ತದೆ ಇತಿಹಾಸ. ಆ ಕಾಲದಲ್ಲಿ ಬಟ್ಟೆಗಳ ತಯಾರಿಕೆಯಲ್ಲಿ (ಉಣ್ಣೆ ನೇಯಲು) ಇದನ್ನು ಬಳಸಲಾಗುತ್ತಿತ್ತಂತೆ. ಈಜಿಪ್ಟಿನಲ್ಲಿ ಕ್ರಿ.ಪೂ. ೧೫೫೦ರಲ್ಲಿ ಬಳಕೆಯಲ್ಲಿದ್ದ ಎಬರ್ಸ್ ಪ್ಯಾರಿಸ್ ನಲ್ಲೂ (ಕಾಗದ) ಸಾಬೂನಿನ ಮೂಲ ಮಾದರಿಯನ್ನು ಹೇಗೆ ತಯಾರಿಸುತ್ತಿದ್ದರು ಎಂಬ ಬಗ್ಗೆ ಉಲ್ಲೇಖವಿದೆ. ಪ್ರಾಣಿಗಳ ಹಾಗೂ ಸಸ್ಯಗಳಿಂದ ತೆಗೆದ ತೈಲವನ್ನು ಕ್ಷಾರೀಯ ಉಪ್ಪಿನೊಂದಿಗೆ ಬೆರೆಸಿ ಸಾಬೂನನ್ನು ಹೋಲುವ ವಸ್ತುವನ್ನು ತಯಾರಿಸುತ್ತಿದ್ದರು ಎಂದು ಅದರಲ್ಲಿ ಬರೆಯಲಾಗಿದೆ. ಸ್ನಾನ ಮಾಡುವುದಕ್ಕೆ ಮಾತ್ರವಲ್ಲದೆ ಔಷಧವಾಗಿಯೂ ಈಜಿಪ್ಟಿಯನ್ನರು  ಇದನ್ನು ಬಳಸುತ್ತಿದ್ದರು. ಗಾಯ, ಚರ್ಮರೋಗಿಗಳಿಗೆ ಇದು ರಾಮಬಾಣವಾಗಿತ್ತು.

[ಸಾಬೂನುಗಳು]
ಖರೋಷ್ಠಿ ಲಿಪಿ

ಖರೋಷ್ಠಿ ಲಿಪಿಯನ್ನು  ಖರೋಷ್ಠ ಎಂಬುವನು ಬಳಕೆಗೆ ತಂದಿದ್ದಾನೆ ಎನ್ನಲಾಗಿದೆ. ಅರಾಮೇಯಿಕ್ ಭಾಷೆಯಲ್ಲಿನ 'ಖರೋಷ್ಠ' ಎಂಬ ಪದವು ಸಂಸ್ಕೃತದಲ್ಲೂ 'ಖರೋಷ್ಠಿ' ಎಂದಾಗಿದೆ ಎಂದು ಡಿರಿಂಜರ್ ಅಭಿಪ್ರಾಯ ಪಟ್ಟಿದ್ದಾರೆ. ಈ ಹೇಳಿಕೆಗಳನ್ನು ಗಮನಿಸಿದ ದಾಸಗುಪ್ತ ಎಂಬುವವರು, 'ಖರೋಷ್ಠಿ' ಎಂಬ ಪದವು ಇರಾನಿಯನ್ ಭಾಷೆಯ 'ಖರಪೂಸ್ತ' ಎಂಬ ಪದದಿಂದ ಬಂದಿದೆ. 'ಖರಪೂಸ್ತ' ಎಂದರೆ ಕತ್ತೆಯ ಚರ್ಮ ಎಂದರ್ಥ. ಪುಸ್ತಕ ಎಂಬ ಪದವು 'ಪೂಸ್ತ' ಎಂಬುದರಿಂದ ಬಂದಿರಬೇಕೆಂದು ಅಭಿಪ್ರಾಯ ಪಟ್ಟಿದ್ದಾರೆ.

ಇತಿವೃತ್ತ
ಖರೋಷ್ಠಿ ಲಿಪಿಯನ್ನು ಹಾಗೆ ಕರೆಯಲು ಕಾರಣಗಳೇನು? ಎಂಬುದಕ್ಕೆ ಉತ್ತರ ಹುಡುಕುವುದು ಬಹಳ ಕಷ್ಟ. ಮೊದಲಿಗೆ ಇದು ಮ್ಲೇಚ್ಛರ ಲಿಪಿಯಾಗಿತ್ತು. ಇದನ್ನು ಕತ್ತೆಯ ಚರ್ಮದ ಮೇಲೆ ಬರೆಯುತ್ತಿದ್ದರು. ಇದು ಅಂಕುಡೊಂಕಾದ ಬರವಣಿಗೆಯಾದ್ದರಿಂದ, ಭಾರತೀಯರು 'ಕತ್ತೆಯ ತುಟಿ'(ಖರ-ಓಷ್ಠ) ಎಂದು ಕುಚೋದ್ಯದಿಂದ ಕರೆದಿರಬಹುದೆಂದು ಹೇಳಲಾಗುತ್ತಿದೆ. ಅರಾಮೇಯಿಕ್ ಲಿಪಿಗೂ ಖರೋಷ್ಠಿ ಲಿಪಿಗೂ ಬಹಳ ಹೋಲಿಕೆಗಳಿವೆ. ಖರೋಷ್ಠಿಲಿಪಿ ಸು. ಪ್ರ.ಶ..ಪು. 5ನೆಯ ಶತಮಾನದಲ್ಲಿ ಉಗಮ ವಾಗಿರಬೇಕು. ಭಾರತದಲ್ಲಿ ಈ ಲಿಪಿ ಇನ್ನೆಲ್ಲಿಯೂ ಬಳಕೆಗೆ ಬರದೆ, ಕೇವಲ ವಾಯುವ್ಯಗಡಿಯಲ್ಲಿ ಮಾತ್ರ ಉಪಯೋಗದಲ್ಲಿತ್ತು. ಅಶೋಕನ ಶಾಬಾಸ್ಗರಿ ಮುಂತಾದಲ್ಲಿನ ಶಾಸನಗಳು ಖರೋಷ್ಠಿ ಲಿಪಿಯಲ್ಲಿವೆ. ಮತ್ತೊಂದು ಹೇಳಿಕೆಯ ಪ್ರಕಾರ ಅರಾಮೇಯಿಕ್ ಲಿಪಿಗೂ ಖರೋಷ್ಠಿ ಲಿಪಿಗೂ ತುಂಬ ಹತ್ತಿರದ ಹೋಲಿಕೆ ಇರುವುದರಿಂದ, ಈ ಭಾಷೆ ಅರಾಮೇಯಿಕ್ ಲಿಪಿಯಿಂದ ಉಗಮಗೊಂಡಿರಬಹುದೆಂದು ಹೇಳಲಾಗಿದೆ. ಈ ಎರಡು ಲಿಪಿಗಳು ಬಲಭಾಗದಿಂದ ಎಡಭಾಗಕ್ಕೆ ಬರೆಯಲ್ಪಡುತ್ತಿದ್ದವು. ಆಧುನಿಕ ಖರೋಷ್ಠಿ ಲಿಪಿಯನ್ನು ಎಡಭಾಗದಿಂದ ಬಲಭಾಗದಲ್ಲಿ ಬರೆಯಲಾಗುತ್ತಿದೆ. ಖರೋಷ್ಠಿ ಲಿಪಿಯ ಶಾಸನಗಳನ್ನು ಮೊದಲಿಗೆ ಓದಿದ ಪಾಶ್ಚಾತ್ಯ ವಿದ್ವಾಂಸ ಅಲೆಗ್ಸಾಂಡರ್ ಕನ್ನಿಂಗ್ ಹ್ಯಾಮ್.

ಉಲ್ಲೇಖಗಳು

 ಇತಿಹಾಸ
 ಭಾಷಾಶಾಸ್ತ್ರ
ಬೆಳವಲ

ಬೆಳವಲ (ಬೇಲದ ಹಣ್ಣು) (ಲೀಮೊನಿಯಾ ಆಸಿಡಿಸೀಮಾ) ಏಕೈಕ ಮಾದರಿಯ ಪಂಗಡ ಲೀಮೋನಿಯಾದಲ್ಲಿರುವ ಏಕೈಕ ಪ್ರಜಾತಿ. ಇದು ಬಾಂಗ್ಲಾದೇಶ, ಭಾರತ, ಪಾಕಿಸ್ತಾನ, ಶ್ರೀಲಂಕಾ, ಮತ್ತು ಇಂಡೋಚೈನಾಗೆ ಸ್ಥಳೀಯವಾಗಿದೆ. ಈ ಸಸ್ಯ ಅದರ ಔಷಧೀಯ ಗುಣಗಳಿಗೆ ಖ್ಯಾತವಾಗಿದೆ. ಇದು ಒರಟು, ಮುಳ್ಳಿರುವ ತೊಗಟೆ ಹೊಂದಿದ್ದು ೯ ಮೀ. ಎತ್ತರಕ್ಕೆ ಬೆಳೆಯುವ ಒಂದು ದೊಡ್ಡ ಮರ. ಎಲೆಗಳು ೫-೭ ಪರ್ಣಕಗಳನ್ನು ಹೊಂದಿ ಗರಿಯಂಥವಾಗಿದ್ದು, ಪ್ರತಿಯೊಂದು ಪರ್ಣಕ ೨೫-೩೫ ಮಿ.ಮಿ. ಉದ್ದ ಹಾಗೂ ೧೦-೨೦ ಮಿ.ಮಿ. ಅಗಳವಾಗಿದ್ದು, ಜಜ್ಜಿದಾಗ ಸಿಟ್ರಸ್ ಪರಿಮಳ ಹೊಂದಿರುತ್ತವೆ. ಹಣ್ಣು ೫-೯ ಸೆ.ಮಿ. ವ್ಯಾಸದ ಒಂದು ಬೆರಿಯಾಗಿದ್ದು, ಹುಳಿ ಅಥವಾ ಸಿಹಿಯಾಗಿರಬಹುದು. ಅದು ಒಡೆದು ತೆರೆಯಲು ಕಷ್ಟವಾಗಿರುವ ಬಹಳ ಗಟ್ಟಿ ತೊಗಟೆ ಹೊಂದಿದ್ದು, ಅಂಟಂಟಾಗಿರುವ ಕಂದು ತಿರುಳು ಮತ್ತು ಸಣ್ಣ ಬಿಳಿ ಬೀಜಗಳನ್ನು ಹೊಂದಿರುತ್ತದೆ. ಹಣ್ಣು ನೋಡಲು ಬಿಲ್ವದ ಹಣ್ಣನ್ನು ಹೋಲುತ್ತದೆ.

ಭಾರತ ಮೂಲದ ಈ ಹಣ್ಣಿಗೆ ಇರುವ ಕನ್ನಡದ ಹೆಸರುಗಳ ಬೇಲ,ಬ್ಯಾಲ,ಮಳೂರ,ಮನ್ಮಥ-ಪುಷ್ಪಫಲ ಎಂದು.ಸಂಸ್ಕ್ರತದಲ್ಲಿ ದಾದಿಫಲ,ದಂತಫಲ,ಗಂಧಫಲ,ಗೋಪಕರ್ಣ,ಗ್ರಾಹಿ,ಗ್ರಂಥಿಫಲ,ಕಪಿಪ್ರಿಯ,ಕರಂಜಫಲಕ,ಮನ್ಮಥ ಎಂಬ ಹೆಸರುಗಳು ಇವೆ. ಇದು ಫೆರೋನಿಯ ಎಂಬ ಉಪವರ್ಗಕ್ಕೆ ಸೇರಿದ ನಿಂಬೆಹಣ್ಣಿನ ಜಾತಿಗೆ ಸೇರಿದ ಮರ.ಇದು ಮಧ್ಯಮ ಗಾತ್ರದ ಎಲೆ ಉದುರಿಸುವ ಮರ.ದ್ವಿಲಿಂಗಿ ಮತ್ತು ಗಂಡು ಹೂಗಳ ಒಂದೇ ಗೊಂಚಲಿನಲ್ಲಿ ಇರುತ್ತದೆ. ಮಥ್ಯಮ ಗಾತ್ರದಿಂದ ದೊಡ್ದ ಗಾತ್ರದ ಹಣ್ಣುಗಳು ಗೋಲಾಕಾರವಾಗಿರುತ್ತದೆ. ಹಣ್ಣಿನ ಮೇಲ್ಮೆ ಒರಟ್ಟಾಗಿದ್ದು ಬೂದಿಬಣ್ಣ ಹೊಂದಿರುತ್ತದೆ.ಕರಟ ಗಡಸು,ಅದನ್ನು ಹೋಳು ಮಾಡಿದಲ್ಲಿ ವಿಶಿಷ್ಟವಾದ ವಾಸನೆಯ ಮೃದುವಾದ, ಸಿಹಿ-ಹುಳಿಗಳ ಮಿಶ್ರಣದ ತಿರುಳಿದ್ದು ಅದರಲ್ಲಿ ಅನೇಕ ಸಣ್ಣ ಬೀಜಗಳು ಇರುತ್ತದೆ. ಪ್ರಾಚೀನ್ಯ ಕಾಲದ ಈ ಹಣ್ಣಿನ ವೈದ್ಯಕೀಯ ಉಪಯೋಗಳ ಬಗ್ಗೆ ನಮ್ಮ ಪ್ರಾಚೀನ ಸಂಸ್ಕ್ರತ ವೈದ್ಯಗ್ರಂಥಗಳಾದ ಚರಕ ಮತ್ತು ಸುಶ್ರುತ ಸಂಹಿತಗಳಲ್ಲಿ ವಿವರಿಸಲಾಗಿದೆ.

ಔಷಧಿಯ ಗುಣಗಳು
ದೋರೆಗಾಯಿಗಳು ಹೆಚ್ಚು ಒಗರಾಗಿದ್ದು ಹಣ್ಣಾದಾಗ ಈ ಪ್ರಮಾಣ ಕಡಿಮೆಯಾಗುತ್ತದೆ ಮತ್ತು ರುಚಿ ಹೆಚ್ಚುತ್ತದೆ.ತಿರುಳು ಚೈತನ್ಯದಾಯಕವಾಗಿದ್ದು ಹೃದಯಕ್ಕೆ ಬಲ ನೀಡುತ್ತದೆ. ವಿರೇಚನಕ್ಕೆ ಇದು ಒಳ್ಳೆಯದು. ತಿರುಳು ಶೈತ್ಯಕಾರಕ, ವಾತಹರ ಮತ್ತು ಜೀರ್ಣಕಾರದ ಗುಣಗಳನ್ನು ಹೊಂದಿರುತ್ತದೆ.ಹಣ್ಣಿನ ತಿರುಳಿನ ಸೇವನೆಯೂ ಹಲ್ಲಿನ ವಸಡುಗಳನ್ನು ಬಲಪಡಿಸುತ್ತದೆ. ಕೆಮ್ಮು , ಗೊರಲು , ಮತ್ತು ಕಣ್ಣಿನ ದೋಷಗಳಿಗೆ ಇದು ಒಳ್ಳೆಯದು. ಬಿಕ್ಕಳಿಕೆ, ಗಂಟಲು ನೋವು ಮತ್ತು ಕಿವಿನೋವುಗಳಿಗೆ ಇದು ಪರಿಣಾಮಕಾರಿ ಔಷಧ. ಪ್ರತಿದಿನ ತಿರುಳನ್ನು ಒಣಗಿಸಿ ಪುಡಿಮಾಡಿ ಬಳಸಬಹುದು ಅಥವಾ ರಸವನ್ನು ಹಿಂದಿಟ್ಟುಕೊಂಡು ಬಳಸಬಹುದು. ಬೇಲದ ಕಾಯಿ ತಿರುಳನ್ನು (ಬೀಜ ಸಹಿತ) ಚೆನ್ನಾಗಿ ಕುಟ್ಟಿ ತಿನ್ನುವುದರಿಂದ  ಆಮಶಂಕೆ ಮತ್ತು ಅತಿಸಾರ ನಿಲ್ಲುವುದು. ಬೇಲದ ಹಣ್ಣಿನ ತಿರುಳನ್ನು ಸಕ್ಕರೆ ಜೊತೆ ಸೇರಿಸಿ ಹಸುವಿನ ಹಾಲಿನ ಜೊತೆ ತೆಗೆದುಕೊಂಡರೆ ಪಿತ್ತ ಶಮನವಾಗುವುದು. ಹಣ್ಣಿನ ತಿರುಳ್ಳನ್ನು ಶುಂಠಿಯ ರಸದೊಂದಿಗೆ ಸೇರಿಸಿ ಕುಡಿದರೆ ಬಹುಮೂತ್ರ ಪರಿಹಾರವಾದೀತು. ಇದರಲ್ಲಿ ರಂಜಕದ ಅಂಶ ಇರುವುದರಿಂದ ಹಣ್ಣಿನ ಸೇವನೆಯು ಮೆದುಳು ಮತ್ತು ನರ ಗಳನ್ನು ಬಲಗೊಳಿಸಿ ಜ್ನಾಪಕಶಕ್ತಿಯನ್ನು ಹೆಚ್ಚಿಸುವುದು.

ತಳಿಗಳು 
ಬೇಲದಲ್ಲಿ ನಿರ್ದಿಷ್ತವಾದ ತಳಿಗಳಿಲ್ಲವಾದಾರೂ ಸಣ್ಣ ಗಾತ್ರ ಮತ್ತು ದೊಡ್ದ ಗಾತ್ರದ ಎರಡು ಬಗೆಗಳಿವೆ. ಮೊದಲನೆ ಬಗೆಯು ಹುಳಿಯಿಂದ ಕೂಡಿದ್ದರೆ ಎರಡನೆಯದು ಸಿಹಿಯಾಗಿರುತ್ತದೆ.

ಉಲ್ಲೇಖಗಳು

ಸಸ್ಯಗಳು
ಹಣ್ಣುಗಳು
ಮೂಡುಗಟ್ಟಿನ ಗಿಡ

ವೈಜ್ಞಾನಿಕ ಹೆಸರು:ಸ್ಪಿರಾಂಥಸ್ ಇಂಡಿಕಸ್

ಸಸ್ಯದ ಕುಟುಂಬ:ಆಸ್ಟಿರೇಸಿ

ಕನ್ನಡದ ಇತರ ಹೆಸರುಗಳು
ಕರಂಡ
ಬೋಡುಕಡಲೆ
ಮುಂಡಿಕಸ

ಇತರ ಭಾಷೆಯ ಹೆಸರುಗಳು
ಸಂಸ್ಕೃತ-ಮುಂಡರಿಕ,ಮುಂಡಿ,ಬಿಕ್ಷುಗಪರಿವ್ರಾಜ್.
ಹಿಂದಿ-ಮುಂಡಿ,ಗೋರಕ್ ಮುಂಡಿ.
ತಮಿಳು-ಕೊಟ್ಟಕ್ಕಾರಂಡೈ,ವಿಷ್ಣುಕರಂಡೈ.
ತೆಲುಗು-ಬೊಡಸವಮು,ಬೊಡಸೊರಂ,ಬೋಡತರಪು ಚೆಟ್ಟು.
ಇಂಗ್ಲೀಷ್-ಇಂಡಿಯನ್ ಸ್ವೀರಾಂತಸ್,
ಈಸ್ಟ್-ಇಂಡಿಯನ್-ಗ್ಲೋಬ್-ತಿಸಲ್.

ಪರಿಚಯ
ಈ ಮೂಲಿಕೆಯು ಭತ್ತ ಕೊಯ್ಲಾದ ಮೇಲೆ ಗದ್ದೆಯಲ್ಲಿ ಕಳೆಯಾಗಿ ಬೆಳೆಯುತ್ತದೆ.ಇದು ಕೆರೆಯಂಗಳದಲ್ಲಿ, ಕಾಲುವೆಯಂಚಿನಲಿ ಮತ್ತು ಒದ್ದೆ ಭೂಮಿಯಲ್ಲಿ ಹುಲುಸಾಗಿ ಬೆಳೆಯುತ್ತದೆ.ಮೂಲಿಕೆಯ ಮೇಲೆ ಗ್ರಂಥಿ ರೋಮಗಳಿರುವುದರಿಂದ ಮುಟ್ಟಲು ಅಂಟು ಅಂಟಾಗಿರುತ್ತದೆ.ಜೊತೆಗೆ ವಾಸನೆಯೂ ಇರುತ್ತದೆ.ಕಾಂಡವು ಹರಡಿಕೊಂಡು ಬೆಳೆಯುತ್ತದೆ.ಚಿಕ್ಕ ತೊಟ್ಟಿನ ಎಲೆಗಳು ಅಂಡಾಕಾರವಾಗಿರುತ್ತವೆ ಮತ್ತು ಕಾಂಡದ ಮೇಲೆ ಪರ್ಯಾಯವಾಗಿ ಜೋಡಣೆಯಾಗಿರುತ್ತವೆ.ಎಲೆಗಳ ಅಂಚು ಹಲ್ಲಿನಂತೆ ಇಲ್ಲವೆ ಗರಗಸದ ಹಲ್ಲಿನಂತಿರುತ್ತದೆ.ಎಲೆಯ ಕಂಕುಳದಲ್ಲಿ ಅಥವಾ ಅಭಿಮುಖವಾಗಿ ಹೂವಿನ ಚೆಂಡಿರುತ್ತದೆ.ಹೂವಿನ ಚೆಂಡಿನಲ್ಲಿ ನೀಲಿ ಮಿಶ್ರಿತ ಕೆಂಪು ಹೂಗಳಿರುತ್ತವೆ.

ಉಪಯೋಗಗಳು
ಬೇರಿನ ತೊಗಟೆಯನ್ನು ಅರೆದು ಮಜ್ಜಿಗೆಯೊಡನೆ ಕುಡಿಸುವುದರಿಂದ ರಕ್ತ ಮೂಲವ್ಯಾಧಿ ಗುಣವಾಗುತ್ತದೆ.ಇದೇ ಗಂಧವನ್ನು ಮೂಲವ್ಯಾಧಿಯ ಮೊಳಕೆಗಳ ಮೇಲೆ ಹೊರಲೇಪನವಾಗಿ ಸಹ ಉಪಯೋಗಿಸಬಹುದು.
ಬೇರನ್ನು ನೀರಿನೊಡನೆ ಚೆನ್ನಾಗಿ ಅರೆದು ರಸ ಹಿಂಡಿಕೊಳ್ಳಬೇಕು ಈ ರಸದ ೧/೨ ಭಾಗದಷ್ಟು ಎಳ್ಳೆಣ್ಣೆ ಸೇರಿಸಿ ಕಾಯಿಸಿ ಎಣ್ಣೆ ಉಳಿಸಿಕೊಂಡು ಸಂಗ್ರಹಿಸಿಟ್ಟುಕೊಳ್ಳಬೇಕು.೨ಡ್ರಾಂ (೧೦ ಮಿ.ಲೀ.ನಷ್ಟು) ಎಣ್ಣೆಯನ್ನು ಬರಿಹೊಟ್ಟೆಗೆ ಪ್ರತಿದಿವಸ ಬೆಳಗ್ಗೆ ೪೧ ದಿವಸ ಸೇವಿಸುವುದರಿಂದ ಪುರಷತ್ವ ವೃದ್ಧಿಯಾಗುತ್ತದೆ.
ಬೇರನ್ನು ಒಣಗಿಸಿ ಚೂರ್ಣ ಮಾಡಿಕೊಂಡು ದಿವಸಕ್ಕೆ ಸುಮಾರು ೨-೫ಗ್ರಾಂನಷ್ಟು ಸೇವಿಸುವುದರಿಂದ ಹೊಟ್ಟೆನೋವು ವಾಸಿಯಾಗುತ್ತದೆ.ಹೊಟ್ಟೆಯಲ್ಲಿ ಜಂತುಹುಳುಗಳಿದ್ದರೆ ಬಿದ್ದುಹೋಗುತ್ತವೆ.ಬೀಜವನ್ನು ಸೇವಿಸಿದರೂ ಇದೇ ಗುಣ ಕಂಡುಬರುತ್ತದೆ.
ಪಾತಾಳಯಂತ್ರದ ಸಹಾಯದಿಂದ ಮೂಡುಗಟ್ಟಿನ ಬೇರಿನ ತೈಲವನ್ನು ತಯಾರಿಸಿಕೊಂಡು ಕೆಲವು ಕಾಲ ಸೇವಿಸುವುದರಿಂದ ಬಲವೀರ್ಯ ವೃದ್ಧಿಯಾಗುತ್ತದೆ.
ಮೂಡುಗಟ್ಟಿನ ಗಿಡದ ಸಮೂಲದ ಚೂರ್ಣವನ್ನು ಜೇನುತುಪ್ಪ ಮತ್ತು ತುಪ್ಪದೊಡನೆ ಸೇವಿಸುವುದರಿಂದ ಅಂಗುಲಿವಾತ ಗುಣವಾಗುತ್ತದೆ.
ಮೂಡುಗಟ್ಟಿನ ಗಿಡದ ಸಮೂಲದ ಚೂರ್ಣವನ್ನು ಹಾಲಿನಲ್ಲಿ ಸೇವಿಸಿದರೆ ಮಂದದೃಷ್ಟಿ ನಿವಾರಣೆಯಾಗುತ್ತದೆ.
ಗಿಡದ ಸ್ವರಸ ಸೇವನೆಯಿಂದ ಕಾಮಾಲೆ,ಅಜೀರ್ಣ,ಹೊಟ್ಟೆನೋವು,ಪಿತ್ತಕೋಶ ಮತ್ತು ಮೇದೋಜೀರಕ ಗ್ರಂಥಿಗಳ ಊತ ಗುಣವಾಗುತ್ತದೆ.
ಗಿಡದ ಸಮೂಲವನ್ನು ನೆರಳಿನಲ್ಲಿ ಒಣಗಿಸಿ ಚೂರ್ಣಮಾಡಿಟ್ಟುಕೊಂಡು ಹಸುವಿನ ಹಾಲಿನೊಡನೆ ಸುಮಾರು ೧೦ಗ್ರಾಂನಷ್ಟು ಸೇವಿಸುವುದರಿಂದ ಸರ್ವರೋಗಗಳು ಗುಣವಾಗುತ್ತವೆ.
ಎಲೆಗಳನ್ನು ನೆರಳಿನಲ್ಲಿ ಒಣಗಿಸಿ ಚೂರ್ಣಮಾಡಿ ೨೦ಗ್ರಾಂನಷ್ಟು ಚೂರ್ಣವನ್ನು ದಿವಸಕ್ಕೆರೆಡು ಬಾರಿ ಸೇವಿಸುವುದರಿಂದ ಚರ್ಮದ ಕಾಯಿಲೆಗಳು ವಾಸಿಯಾಗುತ್ತವೆ.ಜೊತೆಗೆ ನರಗಳಿಗೆ ಬಲವುಂಟಾಗುತ್ತದೆ.
ಎಲೆಯ ರಸಕ್ಕೆ ಕರಿ ಮೆಣಸಿನಪುಡಿ ಸೇರಿಸಿ ಸೇವಿಸುವುದರಿಂದ ಸೂರ್ಯಾವರ್ತ ತಲೆನೋವು (Hemicrania-day time headache) ಮತ್ತು ಅಪಸ್ಮಾರ ಗುಣವಾಗುತ್ತದೆ.
ಹೂವಿನ ಚೆಂಡನ್ನು ಸೇವಿಸುವುದರಿಂದ ರಕ್ತ ಶುದ್ಧಿಯಾಗಿತ್ತದೆ ಮತ್ತು ಚರ್ಮವ್ಯಾಧಿಗಳು ದೂರವಾಗುತ್ತವೆ.

ಪಶುರೋಗ ಚಿಕಿತ್ಸೆಯಲ್ಲಿ
ಮೂಡುಗಟ್ಟಿನ ಗಿಡದ ಚಿಗುರೆಲೆಯನ್ನು ಹಿಂಡಿ ರಸ ತೆಗೆದು ಕಣ್ಣಿಗೆ ಹಾಕುವುದರಿಂದ ಕಣ್ಣಿನ ಪೊರೆ ನಾಶವಾಗುತ್ತದೆ.

ಉಲ್ಲೇಖ

ಔಷಧೀಯ ಸಸ್ಯಗಳು
ಪಿಲಿಕುಳ ನಿಸರ್ಗಧಾಮ

ಪಿಲಿಕುಳ ಮಂಗಳೂರು ಮೂಡುಬಿದಿರೆ ರಸ್ತೆಯಲ್ಲಿ ೦೧-೧೨ಕಿಲೋ ಮೀಟರ್ ಹೋಗುವಾಗ ವಾಮಂಜೂರು ಎಂಬ ಸ್ಥಳ ಸಿಗುತ್ತದೆ.  ಇಲ್ಲಿಂದ ಎರಡು ಕಿಲೋ ಮೀಟರ್ ಎಡಕ್ಕೆ ಹೋದರೆ ಡಾ.ಶಿವರಾಮ ಕಾರಂತ ಪಿಲಿಕುಳ ನಿಸರ್ಗಧಾಮ ಪ್ರದೇಶ ಸಿಗುತ್ತದೆ.  ದಕ್ಷಿಣ ಕನ್ನಡ ಜಿಲ್ಲೆಯ ಜಿಲ್ಲಾಧಿಕಾರಿಯಾಗಿದ್ದ ಶ್ರೀಯುತ ಭರತ್‍‍‍‍‍‍‍‍ಲಾಲ್ ಮೀನ ಮತ್ತು ಮಂಗಳೂರಿನ ಈಗಿನ ಶಾಸಕರಾದ ಜೆ.ಆರ್.ಲೋಬೊ, ಜೈವಿಕ ಉದ್ಯಾನವನದ ನಿರ್ದೇಶಕ ಶ್ರೀ ಎಚ್ ಜಯಪ್ರಕಾಶ್ ಭಂಡಾರಿ, ವಿಜ್ಞಾನ ಕೇಂದ್ರದ ನಿರ್ದೇಶಕರಾದ ಡಾ.ಕೆ.ವಿ ರಾವ್ ಇವರ ಮುಖಂಡತ್ವದಲ್ಲಿ ಆಗ ಪಿಲಿಕುಳ ಎಂಬ ಹೆಸರನ್ನು ಈ ಸ್ಥಳಕ್ಕೆ ಇಟ್ಟರು.

ಪಿಲಿಕುಳ ನಿಸರ್ಗದಾಮ 
ತುಳು ಸಂಸ್ಕೃತಿಯನ್ನು ಬೆಳೆಸುವ ಉಳಿಸುವ ನೆಲೆಯಲ್ಲಿ ಮಂಗಳೂರು ನಗರದಿಂದ ಹೊರವಲಯದಲ್ಲಿ ವಿಸ್ತಾರವಾದ ಪ್ರದೇಶವಾದ ವಾಮಂಜೂರಿನಲ್ಲಿ ಡಾ.ಶಿವರಾಮ ಕಾರಂತ ಪಿಲಿಕುಳ ನಿಸರ್ಗದಾಮ ನಿಂತಿದೆ.

ಸ್ಥಳನಾಮ
ಪಿಲಿಕುಳ ಎನ್ನುವುದು ತುಳುವಿನ ಪದ (ಪಿಲಿ+ಕುಳ).ಪಿಲಿ ಎಂದರೆ ಕನ್ನಡದಲ್ಲಿ ಹುಲಿ ಎಂದು,ಕುಳ ಎಂದರೆ ಕೊಳ ಎಂಬ ಅರ್ಥವನ್ನು ನೀಡುತ್ತದೆ "ಹುಲಿಗಳ ಕೊಳ".ಅಂದರೆ ಹಿಂದಿನ ಕಾಲದಲ್ಲಿ ಪಿಲಿಕುಳ ಎಂಬ ಸ್ಥಳವು ದಟ್ಟಾರಣ್ಯದಿಂದ ಕೂಡಿತ್ತು.ಅಲ್ಲಿ ಹುಲಿಗಳು ಯತೇಚ್ಚವಾಗಿ ಇದ್ದವು.ಹಾಗಾಗಿ ಹುಲಿಗಳು ಅಯಾಸವನ್ನು ಪರಿಹರಿಸಿಕೊಳ್ಳಲು ಆ ಕೆರೆಗೆ ಬರುತ್ತಿದ್ದವು.ಹಾಗಾಗಿ ಪಿಲಿಕುಳ ಎಂಬ ಹೆಸರು ಬಂತು.

ಕುಶಲ ಕರ್ಮಿ ಗ್ರಾಮ 
ಕುಶಲಕರ್ಮಿ ಗ್ರಾಮ ಪಿಲಿಕುಳ ನಿಸರ್ಗಧಾಮ ದ ಒಂದು ಪ್ರಮುಖ ಅಂಗ.  ಇಲ್ಲಿ ಅಳಿದು ಹೋಗುವ ತುಳುನಾಡಿನ ಕೃಷಿ ಪರಂಪರೆಯ ಮೂಲ ಕೆಲಸಗಳನ್ನು ಪ್ರಾತ್ಯಕ್ಷಿಕೆ ರೂಪದಲ್ಲಿ ನೋಡಲು ಸಾಧ್ಯ. ಈ ಗ್ರಾಮದಲ್ಲಿ ಮಡಿಕೆ ಮಾಡುವವ ಮನೆ(ಕುಂಬಾರ), ಅವಲಕ್ಕಿ ಗುದ್ದುವವರ ಮನೆ, ಮರದ ಕೆಲಸ ಮಾಡುವವರ ಮನೆ(ಬಡಗಿ), ಗಾಣದವರ ಮನೆ(ಗಾಣಿಗ), ಬೆತ್ತ ನೇಯುವವರ ಮನೆ, ಬಟ್ಟೆ ನೇಯುವವರ ಮನೆ(ನೇಕಾರ), ಕಬ್ಬಿಣದ ಆಚಾರಿಗಳ ಮನೆ(ಕಮ್ಮಾರ), ಕಲ್ಲುಕುಟ್ಟಿಗಳ ಮನೆ ಹೀಗೆ ಹಲವು ಮನೆಗಳವರು ಸಂಸಾರ ಸಮೇತ ಬದುಕುತ್ತಿದ್ದಾರೆ.  
ನೇಕಾರಿಕೆ
ಬಡಿಗಾರ
ಎಣ್ಣೆ ಗಾಣ
ಅವಲಕ್ಕಿ ಕುಟ್ಟುವುದು
ಕಮ್ಮಾರಿಕೆ
ಕುಂಬಾರಿಕೆ

ಸಂಸ್ಕೃತಿ ಗ್ರಾಮ 
ಗುತ್ತಿನ ಮನೆ
ಗದ್ದೆ ಬೇಸಾಯ
ಅಡಿಕೆ ತೋಟ
ಸಿರಿತುಪ್ಪೆ
ಭತ್ತ ಕುಟ್ಟುವ ಗುಳಿ
ಕಂಬಳದ ಗದ್ದೆ

ಸಸ್ಯ ಕಾಶಿ 
ಅಪೂರ್ವ ಸಸ್ಯಗಳ ಸಂಗ್ರಹ ಇಲ್ಲಿದೆ.ಇಂಡೊ-ಸ್ಪೇನ್ ಸರಕಾರದ ಜಂಟಿ ಅಶ್ರಯದಲ್ಲಿ ಅಭಿವೃದ್ಧಿ ಮಾಡಲಾಯಿತು.ಪಶ್ಚಿಮ ಘಟ್ಟದಲ್ಲಿ ಅಳಿವನ ಆಂಚಿನಲ್ಲಿ ಇರುವ ಸಸ್ಯಗಳನ್ನು ಬೇಳೆಸಲಾಗುತ್ತದೆ.ಹೆಬ್ಬಲಸು,ರಾಮಪತ್ರೆ,ಜಾಯಿಕಾಯಿ,ಪುರ್ನಪುಳಿ,ಮಾವಿನ ಸ್ಥಳಿಯ ತಳಿಗಳು,ಬಾಗೆ,ಹೊನ್ನೆ,ಅಂಟುವಾಳ,ಕಾಡು ಮಡ್ಡಿ(ದೂಪ),ಕಿಲಾರ್ ಬೋಗಿ,ದರ್ಬೆ,ಕಾಡುಬಾಳೆ,ಇನ್ನು ಹಲವಾರು ಸಸ್ಯಗಳು ಇವೆ.

ವಿಜ್ಞಾನ ಕೇಂದ್ರ 
ಪ್ಲಾನಟೋರಿಯಂ

ಜೈವಿಕ ಉದ್ಯಾನವನ
ಪಿಲಿಕುಳ ನಿಸರ್ಗಧಾಮದಲ್ಲಿರುವ ೮೨ ಎಕರೆಗಳಷ್ಟು ವಿಸ್ತಾರವಾಗಿದೆ. ಮಲೆನಾಡು ಮತ್ತು ಸಹ್ಯಾದ್ರಿ ಬೆಟ್ಟಗಳಲ್ಲಿ ಜೀವಿಸುವ ಹಲವಾರು ಪ್ರಾಣಿಗಳನ್ನು ಇಲ್ಲಿ ಸಂರಕ್ಷಿಸಲಾಗಿದೆ.
ಇದರ ಸಂದರ್ಶನ ಸಮಯ:ಬೆಳಗ್ಗೆ ೯:೩೦ ಇಂದ ಸಂಜೆ ೫:೩೦ರ ತನಕ. ವಾರದ ರಜೆ:ಸೋಮವಾರ

ಪಿಲಿಕುಳ ದೋಣಿವಿಹಾರ ಕೇಂದ್ರ
ಪಿಲಿಕುಳಕ್ಕೆ ಈ ಕೊಳದಿಂದಲೇ ಈಗಿನ ಹೆಸರು ಬಂದಿತು ಎಂದು ಜನರು ನಂಬುತ್ತಾರೆ. ಇಲ್ಲಿಗೆ ಮುಂಚೆ ಹುಲಿಗಳು ಭೇಟಿ ನೀಡುತ್ತಿದ್ದವಂತೆ. ಹಾಗಾಗಿ ಹುಲಿಗಳು(ಪಿಲಿ) ಭೇಟಿ ನೀಡುವ ಕೊಳ(ಕುಳ), ಪಿಲಿಕುಳ ಆಯಿತು ಎನ್ನುತ್ತಾರೆ. ಪಿಲಿಕುಳ ನಿಸರ್ಗಧಾಮದ ಅಭಿವೃದ್ಧಿಯ ಸಮಯದಲ್ಲಿ ಈ ಕೆರೆಯ ಹೂಳೆತ್ತಿ ಈಗಿನಂತೆ ಅಭಿವೃದ್ಧಿಪಡಿಸಲಾಗಿದೆ. ಈ ದೋಣಿವಿಹಾರ ಕೇಂದ್ರವಿರುವ ಕೆರೆ ೩೦ ಅಡಿ ಆಳವೂ, ೫ ಎಕರೆಯಷ್ಟು ವಿಸ್ತಾರವೂ ಇದೆ ಎಂದು ಇಲ್ಲಿನ ಅಧಿಕಾರಿಗಳು ತಿಳಿಸುತ್ತಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 ಪಿಲಿಕುಳ ನಿಸರ್ಗಧಾಮದ ಜಾಲತಾಣ 

ಮಂಗಳೂರು ತಾಲೂಕಿನ ಪ್ರವಾಸಿ ತಾಣಗಳು
ಮಂಗಳೂರು ತಾಲ್ಲೂಕು
ಜಾನಪದ
ಎಗ್ ಭುರ್ಜಿ

ಎಗ್ ಭುರ್ಜಿ ಅಥವಾ ಮೊಟ್ಟೆ ಭುರ್ಜಿ ಉತ್ತರ ಹಾಗೂ ಪಶ್ಚಿಮ ಭಾರತ ಮತ್ತು ಪಾಕಿಸ್ತಾನದಲ್ಲಿ ಜನಪ್ರಿಯವಿರುವ ಒಂದು ತಿನಿಸು. ಇದನ್ನು ಹಲವುವೇಳೆ ಸ್ಕ್ರ್ಯಾಂಬಲ್ಡ್ ಎಗ್ ಮತ್ತು ಪಾರ್ಸಿ ತಿನಿಸಾದ ಅಕೂರಿ ಎಂದು ತಪ್ಪಾಗಿ ತಿಳಿಯಲಾಗುತ್ತದೆ, ಆದರೆ ಎಗ್ ಭುರ್ಜಿ ಸಮಷ್ಟಿಯಲ್ಲಿ ಒಂದು ವಿಭಿನ್ನವೇ ಆದ ತಿನಿಸು. ಭಿನ್ನತೆ ಅದರ ತಯಾರಿಕೆ ಮತ್ತು ಸಾಟೆ ಮಾಡಿದ ಹೆಚ್ಚಿದ ಈರುಳ್ಳಿ, ಮೆಣಸಿನಕಾಯಿ, ಮತ್ತು ಐಚ್ಛಿಕ ಸಂಬಾರ ಪದಾರ್ಥಗಳ ಸೇರಿಸುವಿಕೆಯಲ್ಲಿ ಇದೆ. ಇದರ ತಯಾರಿಕೆಯಲ್ಲಿ ಅನೇಕ ಪರಿವರ್ತನೆಗಳನ್ನೂ ಮಾಡಬಹುದು. ಮೊಟ್ಟೆಗಳ ಬದಲಿಗೆ ಪನೀರ್ಅನ್ನು ಬಳಸಬಹುದು. ಹೆಂಚಿನ ಮೇಲೆ ಹಾಕುವ ಮೊದಲು ಕಲಕಿದ ಮೊಟ್ಟೆಗಳಿಗೆ ಟೊಮೇಟೊಗಳನ್ನು ಸೇರಿಸಬಹುದು, ಇದರಿಂದ ತಿನಿಸಿಗೆ ತೀಕ್ಷ್ಣ ಹಾಗೂ ಹುಳಿ ಸುವಾಸನೆ ಬರುತ್ತದೆ. ತಿನಿಸನ್ನು ಹೆಚ್ಚು ತಣಿಸುವಂತೆ ಮಾಡಲು ಸಣ್ಣ ತುಂಡುಗಳಾಗಿ ಕತ್ತರಿಸಿಕೊಂಡ ಬೇಯಿಸಿದ ಆಲೂಗಡ್ಡೆಗಳನ್ನು ಸೇರಿಸಲಾಗುತ್ತದೆ. ರುಚಿ ಹಾಗೂ ಪೌಷ್ಟಿಕ ಮೌಲ್ಯವನ್ನು ಸುಧಾರಿಸಲು ಬಟಾಣಿ, ಗಜ್ಜರಿ, ದೊಣ್ಣೆ ಮೆಣಸಿನಕಾಯಿ ಮತ್ತು ಇತರ ಹೋಲುವಂಥ ತರಕಾರಿಗಳನ್ನು ಈ ತಿನಿಸಿಗೆ ಸೇರಿಸಬಹುದು.
ಖಾದ್ಯ, ತಿನಿಸು
ಸರ್ಕಸ್ ಎಕ್ಸ್ಪ್ರೆಸ್

ಸರ್ಕಸ್ ಎಕ್ಸ್ಪ್ರೆಸ್ ತಮಿಳುನಾಡಿನ ಎಗ್ಮೋರ್(ಚೆನೈ) ರೈಲು ನಿಲ್ದಾಣದಿಂದ ಆಂಧ್ರಪ್ರದೇಶದ ವಿಜಯವಾಡ ಮೂಲಕ ಕಾಕಿನಾಡ ಬಂದರು ರೈಲು ನಿಲ್ದಾಣದ (COA) ನಡುವೆ ನಡೆಯುತ್ತಿರುವ ಭಾರತೀಯ ರೈಲ್ವೆಯಾ ಒಂದು  ಡೈಲಿ ಎಕ್ಸ್ಪ್ರೆಸ್ ರೈಲು. ದಾರಿಯಲ್ಲಿ ಮುಖ್ಯ ಪಟ್ಟಣಗಳಾದ ನೆಲ್ಲೂರು, ಚಿರಳ, ವಿಜಯವಾಡ, ರಾಜಮುಂಡ್ರಿ ಮತ್ತು ಕಾಕಿನಾಡ ಇವೆ. ರೈಲು ಪ್ರತಿದಿನ ಕಾರ್ಯನಿರ್ವಹಿಸುತ್ತದೆ ಮತ್ತು 702 ಕಿಲೋ ಮೀಟರ್ ದೂರ ಚಲಿಸುತ್ತದೆ.

ಆಗಮನ ಮತ್ತು ನಿರ್ಗಮನ 

17:20 ಗಂಟೆಗಳಲ್ಲಿ ಪ್ರತಿದಿನ ಕಾಕಿನಾಡ ಬಂದರುಗೆ ಚೆನೈ ಎಗ್ಮೋರ್ ರಿಂದ ರೈಲು ಸಂಖ್ಯೆ 17643 ಪ್ಲಾಟ್ಫಾರ್ಮ್  ಸಂಖ್ಯೆ .9 ರಿಂದ ನಿರ್ಗಮಿಸುತ್ತದೆ   09:40 ಗಂಟೆಗಳಿಗೆ  ಮರುದಿನ ಕಾಕಿನಾಡ ಬಂದರು ಇಂದ ರೈಲು ಸಂಖ್ಯೆ 17644    ಪ್ರತಿದಿನ 14:40 ಗಂಟೆಗಳಿಗೆ ಹೊರಡುತ್ತದೆ ಮತ್ತು ಮರುದಿನ 06:30 ಗಂಟೆಗಳಿಗೆ ಚೆನ್ನೈ ತಲುಪುತ್ತದೆ .

ಲೊಕೊ

ರೈಲನ್ನು WAP -7 ಲಲ್ಲಗುದ  (LGD) ಮೂಲಕ ಕಾಕಿನಾಡ ಬಂದರಿಗೆ ಚೆನೈ ಎಗ್ಮೋರ್ ಮತ್ತು ವಿಜಯವಾಡ ಜಂಕ್ಷನ್ ಮತ್ತು WDP -1 ವಿಜಯವಾಡದ ಜಂಕ್ಷನ್ನಿಂದ ಎಳೆಯುತ್ತದೆ ಇದು ವಿಜಯವಾಡ (BZA) ಮತ್ತು ಕಾಕಿನಾಡ ಬಂದರಿನ  ನಡುವೆ ಚಲಿಸುತ್ತದೆ

ಕುಂಟೆ ಹಂಚಿಕೆ 

ಈ ರೈಲು (17652/17651) ಕಚೆಗುದ ಚೆನೈ ಎಗ್ಮೋರ್ ಎಕ್ಸ್ಪ್ರೆಸ್ ಕುಂಟೆ ಹಂಚಿಕೆ ಹೊಂದಿದೆ

ಸರಾಸರಿ ವೇಗ ಮತ್ತು ಕಂಪನ 

ರೈಲು ಪ್ರತಿದಿನವು 43 ಕಿಮೀ / ಗಂ ಸರಾಸರಿ ವೇಗದಲ್ಲಿ

ಉಲ್ಲೇಖಗಳು

ರೈಲುಗಳು
ಕಳ್ಳಹಕ್ಕಿ

ಕಳ್ಳಹಕ್ಕಿ ಕಾರ್ವಿಡೀ ಕುಟುಂಬಕ್ಕೆ ಸೇರಿದ ಒಂದು ಹಕ್ಕಿ (ಟ್ರೀ ಪೈ). ಬಿಳಿ ಕೋಗಿಲೆ ಇದರ ಪರ್ಯಾಯ ನಾಮ.ದಕ್ಷಿಣ ಮತ್ತು ಆಗ್ನೇಯ ಏಷ್ಯಾಗಳ ನಿವಾಸಿ.

ಶಾಸ್ತ್ರೀಯ ಹೆಸರು
ಡೆಂಡ್ರೊಸಿಟಿ ಎಂಬ ಶಾಸ್ತ್ರೀಯ ಹೆಸರಿನ ಜಾತಿಗೆ ಸೇರಿದೆ. ಸಾಮಾನ್ಯವಾಗಿ ಗುಡ್ಡಗಾಡುಗಳಲ್ಲಿ ವಾಸಿಸುತ್ತದೆ.

ಲಕ್ಷಣಗಳು 
ಸುಮಾರು 17-70 ಸೆಂ.ಮೀ. ವರೆಗೂ ಬೆಳೆಯುತ್ತದೆ. ಇದಕ್ಕೆ ಉದ್ದವಾದ ಬಾಲ ಇದೆ. ಪುಕ್ಕಗಳ ಬಣ್ಣ ಕಪ್ಪು, ಬಿಳಿ, ನೀಲಿ, ಹಸಿರು, ಹಳದಿ, ಕಂದು, ಕೆಂಗಂದು ಇತ್ಯಾದಿ ಹಲವು ರೀತಿಯದು. ಕೆಲವು ಪ್ರಬೇಧಗಳಲ್ಲಿ ರೆಕ್ಕೆ ಹಾಗೂ ಬಾಲದ ಪುಕ್ಕಗಳ ಮೇಲೆ ಪಟ್ಟಿಗಳಿವೆ. ಇದು ಸಾಧಾರಣವಾಗಿ ಗುಂಪುಗಳಲ್ಲಿ ವಾಸಿಸುತ್ತದೆ. ಹಣ್ಣು, ಕೀಟಗಳು, ಹಲ್ಲಿಗಳು, ಕಪ್ಪೆಗಳು, ಇತರ ಹಕ್ಕಿಗಳ ಮೊಟ್ಟೆ ಮತ್ತು ಸಣ್ಣ ಪಟ್ಟ ಸ್ತನಿಗಳು ಮುಂತಾದವೆಲ್ಲ ಇವುಗಳ ಆಹಾರ. ಕೆಲವು ಪ್ರಬೇಧಗಳು ಚೆನ್ನಾಗಿ ಹಾಡಬಲ್ಲವು.

ಪ್ರಭೇದಗಳು
ಭಾರತದಲ್ಲಿ ಈ ಜಾತಿಯ ಐದು ಪ್ರಭೇದಗಳು ಕಾಣಬರುತ್ತವೆ:
1. ಡೆಂಡ್ರೊಸಿಟ್ಟ್ ವೆಗಬುಂಡ (ಭಾರತದ ಕಳ್ಳ ಹಕ್ಕಿ)
2. ಡೆಂಡ್ರೊಸಿಟ್ಟ್ ಫೆರ್ಮೊಸೆ (ಬೂದು ಕಳ್ಳಹಕ್ಕಿ)
3. ಡೆಂಡ್ರೊಸಿಟ್ಟ್ ಲೊಕೊಗ್ಯಾಸ್ಟ್ರ್ (ಬಿಳಿ ಹೊಟ್ಟೆಯ ಕಳ್ಳಹಕ್ಕಿ)
4. ಡೆಂಡ್ರೊಸಿಟ್ಟ್ ಪ್ರಂಬಾಲಿಸ್ (ಕರಿಹುಟ್ಟಿನ ಕಳ್ಳಹಕ್ಕಿ)
5. ಡೆಂಡ್ರೊಸಿಟ್ಟ್ ಬೈಲೇಯಿ (ಅಂಡಮಾನಿನ ಕಳ್ಳಹಕ್ಕಿ)

ಬಾಹ್ಯ್ಸ ಸ್ಂಪರ್ಕಗಳು
Treepie videos on the Internet Bird Collection

ಪಕ್ಷಿಗಳು
ಕಳಿಂಗ ಪಕ್ಷಿ

ಕಳಿಂಗ ಪಕ್ಷಿ ಪ್ಯಾಸ್‍ರಿಫಾರ್ಮೀಸ್ ಗಣದ ಲ್ಯಾನೈಯಿಡೀ ಕುಟುಂಬಕ್ಕೆ ಸೇರಿದ ಒಂದು ಮಾಂಸಹಾರಿ ಹಕ್ಕಿ (ಶ್ರೈಕ್). ಇದನ್ನು ಬುಚರ್ ಬರ್ಡ್ (ಕುಟುಕ ಹಕ್ಕಿ) ಎಂದೂ ಕರೆಯುತ್ತಾರೆ. ತನ್ನ ಬೇಟೆಯನ್ನು ಮುಳ್ಳುಗಿಡಗಳ ಮುಳ್ಳಿಗೆ ಸಿಕ್ಕಿಸಿ ಕೊಂಚ ಕೊಂಚವಾಗಿ ಹರಿದು ತಿನ್ನುವುದರಿಂದ ಇದಕ್ಕೆ ಈ ಹೆಸರು. ಆದರೂ, ಇದು ಕೇವಲ ಆಹಾರ ಸಂಗ್ರಹಣೆಯ ಪದ್ಧತಿ ಅಷ್ಟೆ.

ಪ್ರಭೇದಗಳು
ಇದರಲ್ಲಿ ಸು. (29) ಪ್ರಭೇದಗಳಿದ್ದು ಎಲ್ಲವೂ ಲೇನಿಯಸ್ ಎಂಬ ಶಾಸ್ತ್ರೀಯ ಹೆಸರುಳ್ಳ ಜಾತಿಗೆ ಸೇರಿವೆ. ಇವುಗಳಲ್ಲಿ ಮುಖ್ಯವಾದ ಪ್ರಭೇದಗಳಿವು: ಯೂರೋಪು ಹಾಗೂ ಮೆಡಿಟರೇನಿಯನ್ ಪ್ರದೇಶಗಳಲ್ಲಿ ಕಾಣಬರುವ ಕೆಂಪು ಬೆನ್ನಿನ ಕಳಿಂಗ (ಲೇನಿಯಸ್ ಕೊಲ್ಲೊರಿಯೊ), ಕೆನಡ ಹಾಗೂ ಅಲಾಸ್ಕಗಳಲ್ಲಿರುವ ಉತ್ತರದ ಕಳಿಂಗ (ಲೇ.ಎಕ್ಸ್‍ಕ್ಯುಬಿಟರ್), ಭಾರತದಲ್ಲಿನ ಕೆಂಪು ಬೆನ್ನಿನ ಕಳಿಂಗ (ಲೇ.ಶಾಚ್) ಹಾಗೂ ಲೇ. ವಿಟೇಟಸ್. ಲೇ. ಎಕ್ಸ್‍ಕ್ಯುಬಿಟರ್ ಪ್ರಭೇದ ಭಾರತದಲ್ಲೂ ಇದೆ.

ಆವಾಸ 
ಸಾಮಾನ್ಯವಾಗಿ ಕುರುಚಲು ಕಾಡು, ಗೊಬ್ಬಳಿಮರಗಳ ತೋಪುಗಳಲ್ಲಿ ಇವುಗಳ ವಾಸ.

ಲಕ್ಷಣಗಳು
ಸಣ್ಣ ಅಥವಾ ಮಧ್ಯಮಗಾತ್ರದ ಹಕ್ಕಿಗಳಿವು. (ಬಹುಪಾಲು ಹಕ್ಕಿಗಳ ಉದ್ದ ಸು. 7"-10"). ದೊಡ್ಡದಾದ ಮತ್ತು ಅಗಲವಾದ ತಲೆ, ತುದಿಯಲ್ಲಿ ಕಚ್ಚುಗಳಿರುವ ಹಾಗೂ ಬಾಗಿರುವ ಬಲವಾದ ಕೊಕ್ಕು, ಮೊನೆಯುಗುರುಗಳುಳ್ಳ ದೃಢವಾದ ಕಾಲುಗಳು ಮತ್ತು ಉದ್ದವಾದ ಬಾಲ-ಇವು ಈ ಹಕ್ಕಿಗಳ ಮುಖ್ಯ ಲಕ್ಷಣಗಳು. ದೇಹ ಬೂದು, ಬಿಳಿ, ಕರಿ, ಕಂದು, ಹಸಿರು ಹಾಗೂ ಕೆಂಪು ಬಣ್ಣಗಳ ರೆಕ್ಕೆ ಪುಕ್ಕಗಳಿಂದ ಕೂಡಿದೆ. ಕೆಲವು ಪ್ರಭೇದಗಳನ್ನು ಬಿಟ್ಟು ಉಳಿದವುಗಳಲ್ಲಿ ಗಂಡು ಮತ್ತು ಹೆಣ್ಣು ಹಕ್ಕಿಗಳ ಬಣ್ಣದಲ್ಲಿ ವ್ಯತ್ಯಾಸವಿಲ್ಲ. ಹಾಡುಹಕ್ಕಿಗಳ ಕುಟುಂಬಕ್ಕೆ ಸೇರಿದ್ದರೂ ಇವುಗಳ ಧ್ವನಿ ಕಿವಿಗೆ ಹಿತಕರವಲ್ಲ. ಆದರೆ ಕೆಲವು ಬಗೆಯವು ಇತರ ಹಕ್ಕಿಗಳ ಕೂಗನ್ನು ಚೆನ್ನಾಗಿ ಅನುಕರಿಸಬಲ್ಲವು. ವಿವಿಧ ಬಗೆಯ ಕೀಟಗಳು, ಸಣ್ಣಗಾತ್ರದ ಓತಿ, ಹಲ್ಲಿ, ಇಲಿ ಮುಂತಾದ ಸಸ್ತನಿಗಳು ಮತ್ತು ಇತರ ಜಾತಿಯ ಹಕ್ಕಿಗಳು ಮುಂತಾದವು ಇವುಗಳ ಆಹಾರ. ಆಯಕಟ್ಟಿನ ಸ್ಥಳಗಳಲ್ಲಿ ಕೂತು ತಮ್ಮ ಬೇಟೆಗಾಗಿ ಇವು ಕಾಯುತ್ತವೆ. ಬೇಟೆ ಕಾಣಿಸಿದ ತತ್‍ಕ್ಷಣ ಹದ್ದು ಡೇಗೆಗಳಂತೆ ಅದರ ಮೇಲೆರಗಿ ತಮ್ಮ ಚೂಪಾದ ಕೊಕ್ಕಿನಿಂದ ಕೊಲ್ಲುತ್ತದೆ. ಕಾಲುಗಳು ದೊಡ್ಡ ಗಾತ್ರದ ಬೇಟೆಯನ್ನು ಹಿಡಿದುಕೊಳ್ಳಲು ಶಕ್ತವಾಗಿಲ್ಲವಾದ್ದರಿಂದ ಬೇಟೆಯನ್ನು ಯಾವುದಾದರೂ ಮರದ ಮುಳ್ಳಿಗೊ ತಂತಿಬೇಲಿಗೊ ಸಿಕ್ಕಿಸಿ ತೂಗು ಹಾಕಿ ಅದನ್ನು ನಿಧಾನವಾಗಿ ಹರಿದು ತಿನ್ನುತ್ತವೆ. ಕಳಿಂಗ ಪಕ್ಷಿಗಳಿರುವ ಪ್ರದೇಶಗಳಲ್ಲಿ ಹೀಗೆ ತೂಗುಹಾಕಿರುವ ಕೀಟಗಳು, ಇಲಿಗಳು ಸಾಮಾನ್ಯ ದೃಶ್ಯ. ಕೆಲವು ಬಾರಿ ಸಾಕಿದ ಹಕ್ಕಿಗಳನ್ನು ಹಿಡಿದು ತಿನ್ನುವುದುಂಟು. ಹೀಗಾಗಿ ಇವನ್ನು ಯಾರೂ ಇಷ್ಟಪಡುವುದಿಲ್ಲ. ಕಳಿಂಗಗಳು ತಮ್ಮ ಜೀವನವನ್ನು ಒಂಟಿಯಾಗಿಯೇ ಕಳೆಯುತ್ತವೆ.

ಸಂತಾನೋತ್ಪತ್ತಿ 
ಸಂತಾನೋತ್ಪತ್ತಿಯ ಕಾಲವಾದ ವಸಂತದಲ್ಲಿ ಮಾತ್ರ ಗಂಡು ಹೆಣ್ಣು ಹಕ್ಕಿಗಳು ಜೊತೆಗೂಡುತ್ತವೆ. ಪೊದೆಗಳಲ್ಲಿ ಮತ್ತು ಮರಗಳಲ್ಲಿ ಹುಲ್ಲು ಮತ್ತು ಕಡ್ಡಿಗಳಿಂದ ಒರಟಾದ ಗೂಡು ಕಟ್ಟುತ್ತವೆ
. ಹೆಣ್ಣು ಮಾಸಲು ಬಿಳಿಯ ಬಣ್ಣದ, ಮೇಲೆಲ್ಲ ಕಂದು ಅಥವಾ ಬೂದು ಬಣ್ಣದ ಚುಕ್ಕೆಗಳಿರುವ 3-6 ಮೊಟ್ಟೆಗಳನ್ನಿಡುತ್ತದೆ. ಹೆಣ್ಣೇ ಮೊಟ್ಟೆಗಳಿಗೆ ಕಾವುಕೊಟ್ಟು ಮರಿ ಮಾಡುತ್ತದೆ. ಕಾವುಕೂರುವ ಕಾಲ ಸುಮಾರು (14-16) ದಿವಸಗಳು. ಗಂಡು ಕಾವುಕೂತ ಹೆಣ್ಣಿಗೆ ಆಹಾರ ತಂದುಕೊಡುವುದರಲ್ಲಿ ನಿರತವಾಗಿರುತ್ತದೆ. ಮರಿಗಳು ದೊಡ್ಡವಾಗುವ ಕಾಲಕ್ಕೆ ಗಂಡು ಹೆಣ್ಣುಗಳು ಬೇರೆಯಾಗಿ ಮತ್ತೆ ಒಂಟಿ ಜೀವನವನ್ನು ಮುಂದುವರಿಸುತ್ತವೆ.
ಕಳಿಂಗ ಪಕ್ಷಿಯ ಕೆಲವು ಪ್ರಭೇದಗಳು ಚಳಿಗಾಲದಲ್ಲಿ ದಕ್ಷಿಣದ ಕಡೆಗೆ ವಲಸೆ ಹೋಗುತ್ತವೆ (ಉದಾಹರಣೆಗೆ ಉತ್ತರದ ಕಳಿಂಗ). ಆದರೆ ಈ ವಲಸೆಹೋಗುವಿಕೆ ಬೇರೆ ಹಕ್ಕಿಗಳಲ್ಲಿರುವಂತೆ ಕ್ರಮಬದ್ಧವೂ ನಿಯತವೂ ಅಲ್ಲ.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Shrike videos  on the Internet Bird Collection

ಪಕ್ಷಿಗಳು
ಹಕ್ಕಿಗಳು
ಹಸಿರು ಕಳ್ಳಿಪೀರ

ಹಸಿರು ಕಳ್ಳಿಪೀರ ("ಮೆರಾಪ್ಸ್ ಓರಿಯೆಂಟಲಿಸ್") ಕಳ್ಳಿಪೀರ ಕುಟುಂಬದ ಒಂದು ಪ್ಯಾಸರೀನ್ ಪಕ್ಷಿಯಾಗಿದೆ.ಇದು ವ್ಯಾಪಕವಾಗಿ ಉಪ ಸಹಾರಾ ಆಫ್ರಿಕಾದ ಸೆನೆಗಲ್ ಮತ್ತು ಗ್ಯಾಂಬಿಯಾದಿಂದ ಇಥಿಯೋಪಿಯದವರೆಗೆ,ನೈಲ್ ಕಣಿವೆಯಲ್ಲಿ,ಪಶ್ಚಿಮ ಅರೇಬಿಯಾ,ಮತ್ತು ಏಷ್ಯಾದ  ಭಾರತದಿಂದ ವಿಯೆಟ್ನಾಮ್ ವರೆಗೆ ಹಬ್ಬಿದೆ. ಈ ಜಾತಿ ಮುಖ್ಯವಾಗಿ ಕೀಟ ತಿನ್ನುವ ಮತ್ತು ಅವು ಹುಲ್ಲುಗಾವಲು, ತೆಳುವಾದ ಪೊದೆಗಳು ಮತ್ತು ಸಾಮಾನ್ಯವಾಗಿ ತೀರಾ ನೀರಿಲ್ಲದ ಕಾಡಿನಲ್ಲಿ ಕಂಡುಬಂದಿಲ್ಲ. ಅನೇಕ ಪ್ರಾಂತೀಯ ಗರಿಗಳ ವ್ಯತ್ಯಾಸಗಳು ಕಂಡುಬಂದಿದ್ದು ಮತ್ತು ಹಲವಾರು ಉಪವರ್ಗಗಳನ್ನು ಗುರುತಿಸಲಾಗಿದೆ.

ವಿವರಣೆ 

ಇತರ ಕಳ್ಳಿಪೀರಗಳಂತೆ ಇದು ಸಮೃದ್ಧವಾಗಿ ಬಣ್ಣದಿಂದ ಕುಡಿದೆ. ತೆಳುವಾದ ಪಕ್ಷಿಯಾಗಿದ್ದು ಕೇವಲ ಸುಮಾರು 9 ಇಂಚು(16-18 ಸೆಂ.ಮೀ)ಗಳಷ್ಟು ಉದ್ದವಾಗಿದ್ದು, ೨ ಇಂಚು ಉದ್ದನೆಯ ಕೇಂದ್ರ ಗರಿಗಳನ್ನು ಹೊಂದಿರುತ್ತದೆ.ಲಿಂಗಗಳ ದೃಷ್ಟಿ ವಿಶಿಷ್ಟ ಅಲ್ಲ. ಇಡೀ ಗರಿಗಳ ಹೊಳೆಯುವ ಹಸಿರು ಮತ್ತು ವಿಶೇಷವಾಗಿ ಗಲ್ಲದ ಮತ್ತು ಗಂಟಲು ನೀಲಿ ಲೇಪಿತ ಬಣ್ಣದಿಂದಾಗಿದೆ. ಕಿರೀಟ ಮತ್ತು ಬೆನ್ನಿನ ಮೇಲ್ಭಾಗ ಚಿನ್ನದ ಹೊಳಪಿನ ಕೆಂಪು ಮಿಶ್ರಿತ ಲೇಪಿತ ಇದೆ. ಉತ್ತಮವಾದ ಕಪ್ಪನೆಯ ಒಂದು ರೇಖೆ,ಕಣ್ಣಿನ ಮುಂದೆಮತ್ತು ಹಿಂದೆ ಸಾಗುತ್ತದೆ. ಐರಿಸ್ ಕಡುಗೆಂಪು ಬಣ್ಣದಿಂದ ಕೂಡಿದ್ದರೆ,ಕಾಲುಗಳು ಗಾಢ ಬೂದು, ಮತ್ತು ಕೊಕ್ಕು ಕಪ್ಪು ಬಣ್ಣದಿಂದಾಗಿದೆ. ಅಡಿ ತಳದಲ್ಲಿ ಸೇರುವ ಮೂರು ಕಾಲ್ಬೆರಳುಗಳು ದುರ್ಬಲವಾಗಿರುತ್ತವೆ.

ಗರಿಷ್ಟ ವೇಗ- ೪೨ ಕಿಮೀ / ಗಂ.

ಆಯಸ್ಸು- ೧೨-೧೮ ವರ್ಷ.

ಜೀವನ ಶೈಲಿ- ಒಂಟಿಯಾಗಿ.

ಆಹಾರ ಹಾಗೂ ಆವಾಸ 
ಜೇನು ನೊಣ,ಸಣ್ಣ ಹುಳ ಹುಪ್ಪಟೆಗಳು,ಇರುವೆಗಳು ಮುಖ್ಯ ಆಹಾರ.ಜನವಸತಿ ಇರುವೆಡೆ ತಂತಿ ಇತ್ಯಾದಿ ಎತ್ತರದ ಪ್ರದೇಶದಲ್ಲಿ ಕುಳಿತುಕೊಳ್ಳುತ್ತದೆ ಮತ್ತು ಬಿಲಗಳಲ್ಲಿ ಗೂಡು ಮಾಡಿ ಜೀವಿಸುತ್ತದೆ.

ಜೀವಿವರ್ಗೀಕರಣ ಶಾಸ್ತ್ರ  

ಹಸಿರು ಕಳ್ಳಿಪೀರವನ್ನು ಮೊದಲ ಈಗಿನ ವೈಜ್ಞಾನಿಕ ಹೆಸರು ಬಳಸಿಕೊಂಡು 1801 ರಲ್ಲಿ ಇಂಗ್ಲೀಷ್ ಪಕ್ಷಿ ವಿಜ್ಞಾನಿ ಜಾನ್ ಲಥಾಮ್ ವಿವರಿಸಿದರು. ಅಲ್ಲದೆ ಹಲವಾರು ಸಮುದಾಯಗಳು ಉಪವರ್ಗಗಳನ್ನು ನಿರ್ದಿಷ್ಟವಾಗಿ ಸೂಚಿಸಲಾಗಿದೆ. ಇವರೆಗೆ ಕಂಡುಬಂದಿರುವ ಉಪ ಜಾತಿಗಳನ್ನು ಈ ಕೆಳಗೆ ಪಟ್ಟಿಮಾಡಲಾಗಿದೆ.
 "viridissimus" ಉಪಜಾತಿಯು ಸೆನೆಗಲ್, ಉತ್ತರ ಇಥಿಯೋಪಿಯದಲ್ಲಿ ಕಂಡುಬರುತ್ತದೆ (ದೀರ್ಘ ಸ್ಟ್ರೀಮರ್ ಜೊತೆ ಗಂಟಲು , ಕಿರೀಟ ಮತ್ತು ಕತ್ತಿನ ಹಿಂಭಾಗದಲ್ಲಿ ಹೆಚ್ಚು ಹಸಿರು ಹೊಂದಿದೆ).
 "ಕ್ಲಿಯೋಪಾತ್ರ" ಉತ್ತರ ಸುಡಾನಿಂದ ನೈಲ್ ಕಣಿವೆವರೆಗೆ ಕಂಡುಬಂದಿದೆ.
 ಸುಡಾನ್ ನ ಉತ್ತರ ಚಾಡ್ ನಿಂದ "flavoviridis".
 ಅರೇಬಿಯನ್ ಪ್ರಸ್ಥಭೂಮಿಯಲ್ಲಿ "muscatensis" (ಹೆಚ್ಚು ಹಳದಿ ಹಸಿರು ಬಣ್ಣದ ಕಿರಿದಾದ ಕಾಲುವೆಯಾಕಾರದ ಗಂಟಲು).
 "ಓರಿಯೆಂಟಾಲಿಸ್" ಭಾರತ ಮತ್ತು ಶ್ರೀಲಂಕಾದಿಂದ(ತಲೆ ಮತ್ತು ಕುತ್ತಿಗೆ ಕೆಂಪು ಲೇಪಿತ ಬಣ್ಣ ಹೊಂದಿದೆ).

ಬಾಹ್ಯ ಸಂಪರ್ಕ 
 Internet Bird Collection 
 ‌‌‌Xeno-canto (ಕರೆಗಳು)
 Oriental Bird Images

ಉಲ್ಲೇಖಗಳು

http://a-z-animals.com/animals/green-bee-eater.
Winged friends by M Y Ghorpade, ISBN-10: 1900318237.
ಮಿ೦ಚುಳ್ಳಿ by K.P. Poornachandra Tejaswi ಕೆ. ಪಿ. ಪೂರ್ಣಚಂದ್ರ ತೇಜಸ್ವಿ.
ಪಕ್ಷಿ ಪ್ರಪಂಚ: ಹರೀಶ್ ಆರ್.ಭಟ್ ಹಾಗೂ ಪ್ರಮೋದ್ ಸುಬ್ಬರಾವ್.

ಹಕ್ಕಿಗಳು
ಭಾರತದ ಪಕ್ಷಿಗಳು.
ಚಳ್ಳೆ ಹಣ್ಣು

ಚಳ್ಳೆಹಣ್ಣು (ಇಂಗ್ಲೀಷ್ Bird lime) ಪಶ್ಚಿಮ ಘಟ್ಟದ ಕಾಡು ಹಣ್ಣುಗಳಲ್ಲಿ ಒಂದು.

ಕನ್ನಡದಲ್ಲಿ 
ಸೊಳ್ಳೆ, ಬೊಟ್ಟೆ, ಚೆಡ್ಲು, ಕೆಂದಲ್, ಮಣ್ಣಡಿಕೆ, ಚಳ್ಳಂಟು,ಗೊಣ್ಣೆ ಹಣ್ಣು.

ಇತರ ಭಾಷೆಯಲ್ಲಿ
(ಹಿಂದಿ) ಲಸುರ, (ಇಂ) ಅಸ್ಸಿರಿಯನ್ ಪ್ಲಮ್, ಬರ್ಡ್ ಲೈಮ್, (ಸಂ) ಉದ್ದಾಲಕ, ಬೌವರಕ, (ತ) ನರುವಿಲಿ, (ತೆ) ಬಂಕನೆಕ್ಕೆರ.

ಸಸ್ಯಶಾಸ್ತ್ರೀಯ ವಿಂಗಡಣೆ
ಕಾರ್ಡೀಯ ಮಿಕ್ಸ (Cordia myxa L.C. obliqua)

ಕುಟುಂಬ
ಬೊರಾಗಿನೇಸಿ (Boraginaceae)

ಹಣ್ಣಾಗುವ ಕಾಲ

ಮೇ- ಜುಲೈ

ಪೌಷ್ಟಿಕಾಂಶಗಳು

ಪ್ರೋಟೀನ್, ಶರ್ಕರಪಿಷ್ಟ, ಕಬ್ಬಿಣ, ಪೊಟಾಶಿಯಮ್, ಮೆಗ್ನಿಶಿಯಮ್, ಸುಣ್ಣ.

ಆಹಾರ ಪದಾರ್ಥಗಳು 

ಹಣ್ಣಿನಿಂದ ಮದ್ಯ, ಕಾಯಿಗಳಿಂದ ಉಪ್ಪಿನಕಾಯಿ, ಸಾಂಬಾರ್.

ಔಷಧೀಯ ಗುಣ

ಹಣ್ಣು ವಿರೇಚಕ, ಮೂತ್ರವರ್ಧಕ, ಶಾಮಕ ಕಫ ಮತ್ತು ಕೆಮ್ಮು ನಿವಾರಕ. 
ಚರ್ಮ ರೋಗ ಮತ್ತು ತುರಿಕೆ ನಿವಾರಣೆಗೆ, ತಲೆಗೂದಲು ಬೆಳೆಯಲು ಉತ್ತಮ.
ಗರ್ಭಕೋಶದ ಹಾಗೂ ಯಕೃತ್ ತೊಂದರೆಗೆ ಹಣ್ಣಿನ ಔಷಧಿ.
ಚಳ್ಳೆ ಬೀಜದ ಪುಡಿಯಿಂದ ಹುಳಕಡ್ಡಿಯ ಶಮನ.
ತೊಗಟೆಯ ಕಷಾಯದಿಂದ ಅತಿಸಾರ ಹೊಟ್ಟೆನೋವು ಗುಣಮುಖ.
ಗಾಯಕ್ಕೆ ತೊಗಟೆಯ ಗಂಧ ಲೇಪನ.

ಸಸ್ಯ ಮೂಲ, ಸ್ವರೂಪ

ಏಷ್ಯಾ ಮೂಲದ ಚಳ್ಳೆಗಿಡ ೮-೧೦ ಮೀ ಎತ್ತರಕ್ಕೆ ಬೆಳೆಯಬಲ್ಲದು.ಇದು ಹಳ‍್ಳದ ಬದಿಯಲ್ಲಿ, ಪೊದೆ ಗಿಡ ಗಂಟಿಗಳು ಇರುವಲ್ಲಿ ಹೆಚ್ಚಾಗಿ ಬೆಳೆಯುತ್ತದೆ. 
ತೆಳ್ಳನೆಯ ಇಳಿ ಬಿದ್ದ ರೆಂಬೆಗಳಲ್ಲಿ ಅಂಡಾಕಾರದ ಚೂಪು ತುದಿಯ ದಟ್ಟ ಹಸಿರು ಎಲೆಗಳು. ಚಿಕ್ಕ ಬಿಳಿ ಹೂಗೂಂಚಲು
ಹಸಿರು ಕಾಯಿಗಳಿಗೆ ರೂಪಾಂತರ.  ಹಳದಿ ಮಿಶ್ರಿತ ತಿಳಿ ಗುಲಾಬಿ ವರ್ಣದ ಹಣ್ಣಿನಲ್ಲಿ ಸುತ್ತುವರೆದ
ಪಾರದರ್ಶಕ ಸಿಹಿ ಅಂಟಿನ ತಿರುಳು.ಒಗರು ಮಿಶ್ರಿತ ಸಾಧಾರಣ ಸಿಹಿಯನ್ನು ಹೊಂದಿದೆ.ಇದರ ಬೀಜವು ಗಟ್ಟಿಯಾಗಿರುತ್ತದೆ.

ಸಸ್ಯ ಪಾಲನೆ

ಉಷ್ಣವಲಯದಲ್ಲಿ, ಸಮುದ್ರಮಟ್ಟದಿಂದ ೨೦೦-೧೫೦೦ ಮೀ ಎತ್ತರದಲ್ಲಿ ಬೆಳೆಯುವ ಮರ.  ಮರಳು ಮಿಶ್ರಿತ ಗೋಡು ಮಣ್ಣು ಉತ್ತಮ. ಬೀಜ ಮತ್ತು ದಂಟುಸಸಿಗಳಿಂದ ಸಸ್ಯಾಭಿವೃದ್ಧಿ.
ಹಕ್ಕಿ ಕೋತಿಗಳಿಂದ ಬೀಜಪ್ರಸಾರ.

ವಿಶಿಷ್ಟತೆ
ಇದು ಕೋತಿ,ಅಳಿಲು ಮತ್ತು ಹಲವು ಪಕ್ಷಿಗಳಿಗೆ ಅತ್ಯಂತ ಪ್ರಿಯವಾದ ಹಣ್ಣು.
ಹಣ್ಣಿನ ಅರೆಪಾರದರ್ಶಕ ತಿರುಳು ಉತ್ತಮ ಅಂಟು.
ಸೊಪ್ಪು ಪಶುಗಳಿಗೆ ಮೇವು. 
ದೋಣಿ, ಆಟಿಕೆ, ಕೃಷಿ ಉಪಕರಣಗಳು ಮತ್ತು ಕೆತ್ತನೆ ಕಲಸಕ್ಕೆ ಮರದ ಬಳಕೆ
ಕನ್ನಡ ಸಾಹಿತ್ಯದಲ್ಲಿ 'ಚಳ್ಳೆ ಹಣ್ಣು ತಿನ್ನಿಸು' ಎಂಬ ನುಡಿಗಟ್ಟಿನ ಪ್ರಯೋಗ ಸಾಮಾನ್ಯ.
ಇದನ್ನು ಪುಸ್ತಕಗಳ ಹಾಳೆಗಳನ್ನು ಅಂಟಿಸಲು ಉಪಯೋಗಿಸುತ್ತಿದ್ದರು.
ಇದರ ಮಿಡಿಯ ಉಪ್ಪಿನಕಾಯಿಯನ್ನು ತಯಾರಿಸುತ್ತಾರೆ.
ಇದರಲ್ಲಿ ಪ್ರೋಟಿನ್, ಕಬ್ಬಿಣ, ಮೆಗ್ನೀಶಿಯಂ, ಪೊಟಾಶಿಯಂ ಹಾಗೂ ಸುಣ್ಣದ ಅಂಶಗಳು ಹೇರಳವಾಗಿರುತ್ತದೆ.
ಮರದ ತೊಗಟೆ,ಎಲೆಗಳು, ಮತ್ತು ಹಣ್ಣುಗಳು ಔಷಧೀಯ ಗುಣಗಳನ್ನು ಹೊಂದಿವೆ.
ಹಣ್ಣಿನ ಲೋಳೆಯು ಮೂತ್ರವರ್ಧಕವಾಗಿದೆ.

ಉಲ್ಲೇಖ

ಬಾಹ್ಯಸಂಪರ್ಕ

http://www.ayurvediccommunity.com/AmaraEnglish.asp

ಪಶ್ಚಿಮ ಘಟ್ಟದ ಕಾಡು ಹಣ್ಣುಗಳು
ಔಷಧೀಯ ಸಸ್ಯಗಳು